Ikastaro-osaketaren jarraipena - MoodleDocs\n► Ikastaro-osaketaren jarraipena\nIkastaro-osaketaren jarraipena Moodle 2.0-ren funtzio berria da. Orri hau funtzio hori erabili nahi duten irakasleentzat da.\nGunearen kudeatzaileak gaitu egin behar du lehenik ikastaro-osaketaren jarraipena gunean. Ondoren gai dezake hori ikastaroan irakasleak. Ondoren, Ikastaroaren ezapenetako "Osaketaren jarraipena" estekaren azpian agertuko da zerbait.\nIkusi Ikastaro-osaketaren jarraipenaren ezarpenak ezarpenen inguruko irakasleentzako informazio gehiagorako, edo Ikastaro-osaketa gunearen kudeatzailearentzako funtzio berri honen ikuspegi orokorra izateko.\nIkastaro-osaketa ikastaro baten Baldintzatutako jardueren antzekoa da. Horietan jarduera bat ez da irekiko ikasleek hainbat baldintza bete arte (hau ere Moodle 2.0-ren funtzio berria da). "Ikastaro-osaketak" ikastaroan sartzen den edozeinentzako baldintzak ezartzen ditu eta osatutzat hartzeko baldintzak definitzen ditu.\nMalgutasun handia dago "osaketa"ren estandarrak zehazteko orduan.\nOsaketarako estandarrak ezarrita dituzten ikastaroak zerrenda batean agertuko dira hemen: Ikastaroaren ezarpenak>Osaketaren jarraipena>Ikastaroaren aurre-baldintzak.\nIkastaro-osaketaren jarraipenaren ezarpenak\nIkastaro-osaketaren egoera blokea\nOrrialdearen azken aldaketa: 18:01, 10 Martxoa 2011.


Aingeruak, ezarian — Eibar.ORG | Eibarko peoria\nHemen zaude: Hasiera / Blogak / Lagun batek esan dit lagun batek esan diola / Aingeruak, ezarian\nJulen Gabiria 2005/10/07 09:13\nGustavo Martin Garzo idazle espainiarraren El lenguaje de las fuentes liburuan, Maria haurdun utzi zuen aingerua agertzen zaio Jose zaharrari. Ez da irudi goxoa, ordea: ez liburuan azaltzen den aingeruarena (izaki kupidagabe eta krudelak baitira Martín Garzoren ikuspuntutik), ezta Joserena ere (beste edozein gizon zaharren antzekoa baita Jose hau, oroitzapenez betea eta barkatzeko asmorik gabekoa).\nGure egunerokotasunean, sarritan aipatzen da aingeruen sexua, ez ordea aingeruen ahotsa. "El lenguaje de las fuentes" irakurri ostean, seguru nengoen ahots gogorrak izango zirena, metalikoak.\nBart jakin dut ezetz, aingeruen ahotsa neskarena dela, inon estorburik egiten ez duena eta, aitzitik, beste behin ere entzuteko irrikaz uzten zaituena. Atzo entzun genuen ahots hori, Bilboko Kafe Antzokian, eta Mireia Otzerinjauregi eibartarrarena da. Itxi begiak eta aingeru bat entzungo duzu, ez dago beste ezer entzuterik.\nGero, jakina, Jabier Muguruzaren ahots beroa dago, eta bere akordeoia, zer esanik ez. Eta, jakina, Angel Unzuren gitarra multikolorea dago, kapaz dena jazzaren mundua edo bossa-novaren mundua edo folkaren mundua edo musiken munduan dauden mundu guztiak helarazteko entzuleari.\nEta hor, albo batean, aingeru bat: eskuan kolorez betetako paleta dauka, ahotsean pintzela. Gitarraren, ahotsaren eta akordeoiaren pasarterik ederrenak azpimarratzen ditu pintzel horrekin, eta entzuleen gainetik pasatzen da ezarian, hotzikara batean.\nKale egin neban. Jabier Muguruzaren biraz jakin neban Iturriren Harrikaden bidez, eta asmoa baneukan Kafe Antzokira hurbiltzeko. Eta Kafe Antzokian egon nintzan, bai, baina beste affair batzuetan. Azkenean kale.\nBiba Jabier eta gora bihotzak!


Altica Anglet hotelak giro adiskidetsu eta pertsonala eskaintzen du, bertako arkitektura tipikoarekin.\n50 logela ditu zerbitzu guztiekin eta arrazoizko prezio batekin.\nWiFi konexioa eskaintzen du hotel osoan zehar.\nEguna ondo hasteko, hotelak buffet gosari bikaina eskaintzen du. Horrez gain, doako aparkalekua eskaintzen du.\nHotela Baiona eta Biarritz artean, A63 autobidetik gertu.\nZatoz Ipar Euskal Herriko hondartza ederrak eta golf zelairik onenak ezagutzera, hoteletik oso gertu baitaude.\nBiarritzeko aireportua 10 minutu baino gutxiagora dago autoz, Ezpelete hiria eta Donostia hoteletik 30 minutura.


Albaola Itsas Kultur Faktorian | Faroa\n← Argiñetako indusketak bisitatzen\nEspainia ez da Bretainia Handia →\nAtzokoa egun gogoangarria izan zen guretzat, izarrak alde lerratzen diren horietakoa. Arratsaldean, lagun talde bat Pasaian elkartu ginen, asmoa genuen-eta Albaola Itsas Kultur Faktoria bisitatzeko. Bertan Xabi Agotek hartu gintuen, proiektu buruak, eta, ia hiru orduz, azaldu zigun zer den Albaola proiektua.\nDenok aho zabalik geratu ginen proiektuaren ederraz, eta inor ez zen kexatu bisita ohi baino luzeagoa izan zelako, hain izan zen interesgarria. Bego emaztearentzat eta biontzat bereziki hunkigarria izan zen, gogora ekarri zigun-eta orain 30 urte Red Bay herrira egin genuen bisita, Kanadako ekialdean. Handik ekarria bageneukan elastiko bat, eta Albaolan utzi genuen, badu-eta zerikusia bertako gaiarekin.\nXabier Agotek erakusketan gidatu gintuen, proiektuaren testuingurua azaldu, faktoria bera erakutsi (barnetegi eta guzti), eta esplikatu zigun zein den Albaola proiektuaren helburua. Proiektu “glokala” da jaiotzatik, alegia, globala eta lokala, erabat bertakoa, baina munduari begira, euskaldunen garai bateko itsas jarduera bezala.\nAlbaolak balio du ulertzeko XVI. mende inguru horretan euskaldunek zelan erabili zuten goi mailako teknologia —garai hartako aurreratuena— beren itsas jardueran, eta jarduera hori zelan bihurtu zen ekonomiaren motor Euskal Herrian, ez bakarrik kostaldean, baita lehorrean ere. Eta Albaolak garbi uzten du euskaldunok zenbateraino ahaztu dugun hori guztia. Horregatik proiektu horren eragileek nahi dute Euskal Herriko ikastetxeetan eragin, haur euskaldunek berreskura dezaten jakintza hori.\nAlbaola Itsas Kultur Faktoria arnas luzeko proiektua da, erabat interesgarria, eta nire ustez, beharrezkoa. Ahal baduzue, zuek ere joan Pasaiara eta bisitatu marabilla hori, ez zarete-eta damutuko. Flickr-en dituzue hainbat argazki, atzoko bisitan egindakoak.\nMila esker Xabi Agoteri eskaini zigun denbora, informazio eta kemenagatik. Eskerrik asko Albaola Itsas Kultur Faktoria sostengatzen duten guztiei, eta, nola ez, Imanol Irizar eta Eskarne Zubero lagunei, neurri handi batean eurei esker lerratu baitziren atzo izarrak gure alde. Baita bisita ondorengo sardina-afarian ere.\nKategoria: Lagunak Etiketak "albaola itsas kultur faktoria", "red bay" "san juan galeoia", 2014, albaola, pasaia. Gorde lotura.


Lehendakaria ere Sartu-ren eta Haize-Gain-en urteurrenak ospatzenSARGI | SARGI\nLehendakaria ere Sartu-ren eta Haize-Gain-en urteurrenak ospatzen\nPosted on October 24, 2013 by sargi\nErakunde biak Sargiko kideak dira, eta jardunaldi batzuk antolatu dituzte “gizarte inklusioaren erronkei” eta “mendekotasunetan esku-hartzeari” buruzko gaiei heltzeko\nSartuk –marjinazioaren eta gizarte bazterketaren aurkako babes sozialeko euskal erakundea– eta Agipadeko –Drogen Abusuaren Ikerketa eta Prebentziorako Gipuzkoako Elkartea– Haize-Gain komunitate terapeutikoak Eusko Jaurlaritzako lehendakari Iñigo Urkulluren babesa jaso dute duela gutxi, erakunde biek beren urteurrenak ospatzeko antolatu dituzten jardunaldietan. Sargik eskerrak eman nahi dizkio euskal exekutiboaren buruzagiari, hirugarren sektoreko erakundeekin bere gain hartutako konpromisoagatik, eta zoriondu egin ditu bi erakundeak urte hauetan guztietan gizartearen alde egin duten ibilbidea eta lanagatik.\nJoan den irailean Sartu gizarteratze elkarteak jardunaldi batzuk antolatu zituen bere 25. urteurrena ospatzeko ekitaldien baitan, Gizarte Inklusioaren Erronkei heltzeko asmoarekin. Abiapuntua izan zen egun dugun sistema eta eredu krisiari aurre egitea gizarteek elkartasun eta konpromisoan oinarritutako lotura berriak sortzeko aukera gisa, zerga politiken eta politika ekonomiko zein sozialen diseinuan islatuta.\nKontuan izanda une honetan “ia eztabaida guztiak nagusiki ekonomiaren ikuspuntutik egiten direla”, Sartuk horretan aurrerapauso bat eman nahi izan du “inklusioari zeharka begiratuz, pertsonak herritarrak diren neurrian lehen tokian jarriko dituen kultura inklusiboa bultzatuz”. Hori dela-eta, “aurrerago joan nahi dugu, etorkizunari berriro itxaropentsu begiratu eta denok batera gizartea eta Euskadi inklusibo izateak dakarren erronkaren gainean hausnartu”, azaldu zuten elkartekoek.\nPremisa horietan oinarrituta, programa zabala prestatu zen Lan Harremanen Unibertsitate Eskolarekin batera Abandoibarrako EHUren paraninfoan egiteko. Ekitaldian pertsona ezagunak izan ziren, esaterako Iñigo Urkullu, Eusko Jaurlaritzako lehendakaria; Juan Maria Aburto, Eusko Jaurlaritzako Enpleguko eta Gizarte Politiketako sailburuordea; Pilar Ardanza, Bizkaiko Foru Aldundiko Gizarte Ekintzako diputatua; Eduardo Maiz, Bilboko Udaleko Gizarte Ekintza eta Etxebizitzako zinegotzia; Stanislav Ranguelov, Espainiak eta Portugalek Bruselako Batzordeko Enplegurako, Gizarte Gaietarako eta Inklusiorako Zuzendaritza Nagusian dituzten Enplegu Politiken eta Europako Gizarte Funtsaren arduraduna; edo Iñigo Lamarca, Arartekoa, beste askoren artean.\nHaize-Gain komunitate terapeutikoak, berriz, uda aurretik ospatu zuen bere urteurrena, Mendekotasun egoeretako Esku-hartzeei buruzko lau jardunaldia eginez. Haize-Gain, berez, mendekotasun arazoak dituztelako prozesu psikoterapeutiko eta hezitzaile gisa ohiko inguruneetatik aldenduta egon behar duten pertsonez arduratzeko elkarte bat da, Agipad Drogen Abusuaren Ikerketa eta Prebentziorako Gipuzkoako Elkarteak eta Gipuzkoako Foru Aldundiak duela hogeita hamar urte sortu zutena.\nPrograma Donostiako Psikologia Fakultatean garatu zen eta komunitate terapeutikoa hainbat ikuspuntutatik aztertu zen. Programari hasiera emateko Hezkuntza eta Mendekotasunak izeneko gaiari buruzko eztabaida egin zen, estrategiak eta metodologiak berrikusita, eta esku-hartzeetan hezkuntza komunitatea osatzen duten elementuen arteko koherentzia bilatuta. Debatean hainbat profesionalek parte hartu zuten, esaterako, Amando Vegak, Manu Gonzalez de Audikanak eta Pakita Mateosek.\nBigarren eguna Mendekotasunen Klinikari eskaini zitzaion. Mendekotasunei heltzeko moduen benetako erakusketa bat, norbanakoan zentratuta eta ez hainbeste gaian. Amalia Urquiola, Lurdes Ortigosa eta Rosa Ruiz arduratu ziren jarduera horretaz.\nHirugarren hitzorduan Gabriel Roldanek eta Mikel Plazaolak Ikuskapenaren gaiari heldu zioten. Hau da, esku-hartzeen kalitatea bermatzeko eta, beraz, profesionala kontratatzen duen erakundeak ematen duen zerbitzuaren kalitatea ere bermatzeko, profesionalaren zaintza lana bultzatu eta erakundearen, lantaldeen eta profesionalaren beraren garapena eta lana oztopatu ditzaketen elementuak lantzen laguntzen duen sistemaz aritu ziren.\nJardunaldiak bukatzeko, Komunitate Terapeutikoen Orainaz eta Etorkizunaz eztabaidatzeko mahai ingurua egin zen, Domingo Comas, Juan Antonio Abeijon eta Juan Miguel Llorente del Pozo profesional garrantzitsuen eskutik.\nCategory: Carrusel, Noticias Tags:\n← SARGIk bere web orri berria abian jarri du\nSargik Emausi laguntzen dio lan merkatuan ahul dauden pertsonen artean enplegu “berdea” sustatzeko →


Irekia Eusko Jaurlaritza - Gobierno Vasco :: betiON – Euskadiko telelaguntza zerbitzua gizarte eta osasun zerbitzuak uztartzearen eredu\nbetiON – Euskadiko telelaguntza zerbitzua…\n<iframe src="https://www.irekia.euskadi.eus/eu/embed/videos?flv_video=2012%2F05%2F24%2Freportaje_betion_consejo%2Fcronica_consejo_sanitario_eu.flv" width="320" height="210" allowfullscreen></iframe>\nbetiON – Euskadiko telelaguntza zerbitzua gizarte eta osasun zerbitzuak uztartzearen eredu Iturria: Irekia\nGizarteak eskatzen du osasun-zerbitzuak eta gizarte-zerbitzuak elkarrengandik gero eta hurbilago, hobeto koordinaturik eta uztartuta egotea. Euskadiko ongizate-estatuaren ereduan, betiON, Telelaguntza Zerbitzu Publikoa, eredugarri da uztartze sozio-sanitarioan, eta hiritarron arteko elkartasuna bermatzen du.\nEuskadiko Telelaguntza erdigunetzat pertsona bera duen arreta-eskema integral baten barruan dago ezarrita, eta bere jardueraren ardatza da pertsonaren behar sozialak eta osasunaren ingurukoak era koordinatuan betetzea, prebentzioaren arloan zein laguntzarenean. Horrek paradigma-aldaketa bat eskatzen du etxeko laguntza emateko moduan, eta, aldaketa horretan, Telelaguntzak ia mugarik gabeko ahalbideak eskaintzen ditu eta funtsezko eginkizuna betetzen du beste neurri batzuekin batera (etxeko laguntza, sostengu-produktuak, parte‑hartze soziala hobetzea, aplikazio domotikoak, etab.)\nGizarte-zerbitzuei buruzko euskal legerian, Telelaguntza-zerbitzua Eusko Jaurlaritzaren Enplegu eta Gizarte Gaietako Sailari dagokio (betiON zerbitzua). Bestalde, Osasun eta Kontsumo Saila eta Osakidetza apustu gogorra egiten ari dira urrutiko osasun-zerbitzuen alde (Osarean). Horren haritik erabaki zuen Eusko Jaurlaritzaren Enplegu eta Gizarte Gaietako Sailak telelaguntza-zerbitzua kudeatzeko ardura Osasun eta Kontsumo saileko Osatek, SA enpresari ematea.\nBaina, betiONek sinergia guztiak baliatzen ditu, eta Eusko Jaurlaritzak abian jarritako hainbat proiektutan hartzen du parte. Halaxe gertatzen da pertsona adindunen eta ezgaitasunen bat dutenen etxeko laguntza eta erkidegoan txertatzea eta parte hartzea hobetzeko Etxean Ondo proiektu pilotuan egiten den elkarrekiko lanarekin. Eta, beste bide batetik, erkidegoak sortzeko lanean hasiko gara Kronetekin, Euskadiko paziente eta zaintzaileen erkidegoarekin.\n2011ko abenduaz geroztik, betiONeko erabiltzaileek beste zerbitzu batzuk ere jaso dituzte, Telelaguntza-zerbitzuaren osagarri, hala nola Osakidetzaren Lehen Mailako Asistentziaren osasun‑aholkua eta medikuarekin edota erizainarekin hitzordua eskatzearen kudeaketa. betiONeko erabiltzaile orok egin dezake bere osasunari buruzko kontsulta –Telelaguntzako gailuaren bidez–, edota medikuarekin zein erizainarekin egoteko hitzordua eskatu. Horretarako, telelaguntzako atentzio-zentroa koordinaturik aritzen da osasun-aholkuko erizain taldearekin eta Osakidetzaren dei-zentroarekin batera. Hilero, betiONek osasunari buruzko mila kontsulta inguru kudeatzen ditu, eta % 30, gutxi gorabehera, lekutik mugitu gabe konpontzen dira.\nAurtengo uztailean, Bilbon egingo da AAL Summit kongresua. Lagundutako bizitza-inguruneak (Ambient Assited Living) hobetzeko europar estrategian, Telelaguntza etxeko laguntza-zerbitzuak emateko sistema global baten barruan sartuta dago, eta helburua du pertsona erabiltzaileak beren familia- eta gizarte-ingurunean geratzea eta integraturik egotea.\nEl servicio de Teleasistenica de Euskadi, modelo de integración de servicios sociales y sanitarios. http://t.co/zOekDHtW cc/ @ilarraya\n2012.eko maiatzak 27\nRT @BetionEJGV: BetiON, el servicio de Teleasistenica de Euskadi, modelo de integración de... http://t.co/YlipL4o8\nRT @alfrealday: @betionEJGV Teleasistenica de Euskadi, modelo de integracion de servicios sociales y sanitarios http://t.co/EPgaHm8h #ModeloEuskadi\n@betionEJGV Teleasistenica de Euskadi, modelo de integracion de servicios sociales y sanitarios http://t.co/EPgaHm8h #ModeloEuskadi\nBetiON, servicio de Teleasistenica de Euskadi, modelo de integracion de servicios sociales y sanitarios http://t.co/LlznhrRh #ModeloEuskadi\nRT @BetionEJGV: Euskadiko telelaguntza zerbitzua gizarte eta osasun zerbitzuak uztartzearen eredu http://t.co/ZxBP0Kni #modeloEuskadi\n@VictorOlveraCen mira esto http://t.co/AcezFgQm\nRT @alfrealday: El servicio de Teleasistenica de Euskadi, modelo de integración de servicios sociales y sanitarios. http://t.co/EPgaHm8h #modeloEuskadi\nBetion telelaguntza zerbitzua saritu dute


FACUAk Tabakoaren aurkako Legea ez betetzeagatiko lehen bost salaketak aurkeztu ditu | Consumer\nFACUAk Tabakoaren aurkako Legea ez betetzeagatiko lehen bost salaketak aurkeztu ditu\nSevillako hiru establezimendu eta Madrilgo beste bi daude, baina hurrengo egunetan kasu gehiago salatuko dira.\nSevillako hiru establezimendu eta Madrilgo bi izan dira FACUA Ekintzaz Kanpoko Kontsumitzaileen Federazioak Tabakoaren aurkako Legea ez betetzeagatik salatu dituen lehen bost establezimenduak. Antolatzaileek, gainera, lokaletako irregulartasunen berri ematera animatu zituzten erabiltzaileak.\nBost salaketa horiek ehun metrotik beherako eta ehun metrotik gorako establezimenduei eragiten diete, FACUAren Sevillako bozeramaileak azaldu duenez. Hurrengo egunetan, araudi hori betetzen ez duten kasu berriak autonomia-erkidegoen aurrean salatzeko asmoa dute, iturri berak iragarri zuen.\nAndaluziako Juntan eta Madrilgo Erkidegoan aurkeztutako salaketen arabera, irregulartasunak hauteman dira: lanean erretzen duten zerbitzariak, 100 metro baino gutxiagoko lokalak, erretzea posible den ala ez adierazten ez dutenak; sarreran informatzen ez duten neurri handiagoko beste batzuk; eta, gainera, 100 metro baino gehiagoko jatetxeak, esparru osoan erretzen uzten dutenak, edo behar ez bezalako tarteak dituztenak.\nSevillako establezimendu horietako bat salatu dute zerbitzariak, jendea zaintzen duen bitartean, barraren atzean erretzen baitu. Gainera, lokalak 100 metro karratu baino gutxiago baditu, ez du erretzea debekatuta dagoen ala ez adierazten duen kartelik. Gainerako biak 100 metrotik beherako taberna dira, eta ez dute kartelekin adierazten erre daitekeen ala ez, eta 100 metrotik gorako azalera duen jatetxe bat ere ez dute horren berri ematen sarreran eta esparru osoan erretzea onartzen da.\nMadrilgo biei dagokienez, FACUAk salatu du erretzaileentzako manpara bereizle bat dagoela 100 metro baino gehiagoko jatetxe batean, legezko baldintzak betetzen ez dituena, eta azalera txikiagoko lokal batean kartelik ez dagoela, erretzea debekatuta dagoen ala ez adierazteko.\nHorregatik guztiagatik, federazioak autonomia-erkidegoei eskatzen die ikuskapen-kanpainak egin ditzatela “ofizioz, salaketarik jaso gabe”, legea betetzen dela bermatzeko eta arau-hausleak zigortzeko. Era berean, ikuskatzaile-eskasia dela eta, udalekin koordinatuta ikuskapenak abian jartzeko aukera aztertzeko eskatu die komunitateei, eta ostalaritzari eskatu dio “erabiltzaileen eskubideak errespeta ditzala eta legearen aginduak bete ditzala”.\nley-eu salaketak tabakoaren aurkako


Jarduera Ekonomikoen gaineko Zerga (JEZ) izaera erreala duen zuzeneko zerga da, eta Gipuzkoako Lurralde Historikoan enpresa, lanbide edo arte jardueretan aritze hutsa dugu bere egitate zergagarria, jarduera horiek jakineko tokian egin edo ez, eta zergaren tarifetan zehaztuta egon ala ez.\nJarduera ekonomikoen gaineko zergaren tarifek eta instrukzioek\n(PDF) honako hauek barne hartzen dituzte:\na) Jarduera ekonomiko desberdinen deskribapen eta edukia, enpresa, lanbide edo arte jardueretan sailkatuta.\nb) Jarduera bakoitzari dagozkion kuotak, tarifetan eta instrukzio honetan araututako zerga elementuen aplikazioaren bidez zehaztuta.\nZerga hori Matrikularen bitartez kudeatzen da eta urtero kobratzen da.\nMatrikula hori Jarduera Ekonomikoen gaineko Zergaren subjektu pasibo guztiak zergapetzen dituzten udal, probintzia edo estatuko kuota bereziaren arabera taldekatuta, sekzioen, taldeen, epigrafeen eta azpiepigrafeen arabera sailkatuta biltzen dituzten erroldek osatuko dute.\nMatrikula hori jendearen esku egongo da udaletxeetan.\nZerga horren ereduen bitartez, zergadunek beren jarduera ekonomikoen alta, baja eta aldaketak aitortzen dituzte, bai eta jarduerari zuzenean lotutako lokalak ere (adibidez, igeltsero baten materialen biltegi gisa erabilitako lokala).\nKasu batzuetan, adibidez, Sozietateen gaineko Zergagatik Gipuzkoako Lurralde Historikoan tributatzen ez duten baina beren jarduera Gipuzkoan egiten duten zergadunak direnean, negozio zifraren zenbateko garbia jakinaraztea egin beharko dute.\nEra berean, dagozkion hobari eta salbuespenak aplikatzea eskatu ahal izango du, adibidez, jarduera hasieragatiko eta jarduera bolumenagatiko salbuespena, edo ordainagiria helbideratzeagatiko, enplegua sortzeagatiko edo beste hainbat arrazoiengatiko hobaria.\nZerga hori Udalek kudeatu eta zerga tasak finkatzen dituzte, nahiz eta Gipuzkoako Foru Aldundiak dituen Matrikula prestatu eta mantentzea, jarduera ekonomikoen sailkapena, kuotak edo probintziako ordainagiri guztiak eta estatuko bereziak kudeatzea bezalako gaitasun batzuk. Horretaz gain, Gipuzkoako Foru Aldundiak kudeatuko ditu udal ordainagiriak, Udalek horien kudeaketa eskuordetu dietenean.\nEnpresari, profesional eta artistek beren jarduera ekonomikoen hasiera, aldaketa eta amaiera aitortzeko erabili beharreko eredua.\n841 Jarduera Ekonomikoen gaineko Zerga. Jarduerari zeharka lotutako lokalaren aitorpena\nEnpresari eta profesionalek beren jarduera ekonomikoei zeharka atxikitako lokalen alta, aldaketa eta baja aitortzeko erabili beharreko eredua.\nEnpresari, profesional eta artista batzuek beren negozio zifraren zenbateko garbia jakinararazteko erabili beharreko eredua.


Hastapenak: 4.1 jarduera: glosategia (I)\nHorretarako, aipatu glosategira joan (ikastaroaren edukian) eta sarrerak aztertu ondoren, aukera itzazu hiru. Sarrera bakoitzaren azpian dagoen ikonoaren gainean klik egin, zure iritzia idatzi eta Aldaketak gorde botoiari sakatu.\n◄ 3.3 jarduera: RSSak gehitu\nJump to... Jump to... 1.1 jarduera: norberaren profila 1.2 jarduera: mezuak 1.3 jarduera: ikastaroaren edukia 1.4 jarduera: foroak sortu 1.5 jarduera: txat-gela 1.6 jarduera: inkesta Zer moduz orain arte? 2.1. jarduera: web orria 2.2 jarduera: web estekak 2.3 jarduera: fitxategiak igo 2.4 jarduera: etiketa 2.5. jarduera: direktorioa 2.6 jarduera: direktorioa agerian 3.1 jarduera: blokeak ipini 3.2 jarduera: egutegia 3.3 jarduera: RSSak gehitu Moodle-ren Oinarrizko Kontzeptuak 4.2 jarduera: glosategia (II) 4.3 jarduera: hotpot HotPot ariketak 4.4 jarduera: liburua 5.1 jarduera: zeregina 5.2 jarduera: galdetegia (I) 5.3 jarduera: galdetegia (II) 5.4 jarduera: jardueraren txostena 5.5. jarduera: Kalifikazioak Lehen saioa Bigarren saioa Hirugarren saioa Laugarren saioa Bosgarren saioa


Askatasunaren bila ehundutako sareetan\nAEBetako hiri txiki bateko protestek (Ferguson izan du gogoan), edo umeen marrazki xaloek (zakukadaka jaso zituen, elkartasun keinu), mundua eraldatzen lagun dezakete. Lezioa eman du Angela Davisek.\n«Zakukadak ekartzen zizkidaten». Ez ditu ahazteko Angela Davisek elkartasun keinu gisara ?heriotza zigorrera kondenatuta egon zen 70eko hamarraldian, preso, eta kanpaina zabal bat egin zen mundu osoan haren alde: Free Angela! garai batean Ekialdeko Alemaniatik jaso zituen postalak. «Milioi bat lore Angelarentzat izena zuen proiektuak, eta, zinetan, miloi bat bidali zizkidaten», oroitu zuen atzo Donostian eskaini zuen mintzaldian, irri artean. Eta esku txiki haiek egindako zirriborro xalo haiekin zerbait handiagoa ernaldu zela ulertu zuen handik urte askotara, umetxo haiek (ordurako heldu) ezagutu zituenean. «Esan zidaten marrazki haiek egiten beraien bizitza aldatu zela; zerbait globalaren parte sentitu zirela». Eta, hain justu ere, lotura klase horiek justiziaren aldeko ekintzak eta ahotsak ehuntzera doazenak arrunt garrantzitsuak iruditzen zaizkio Davisi mundua eraldatzeko bidean. Herri, klase eta feminista izaeradun borrokaren ikuspegia egun mintegian, atzo, Donostian, arretaz entzun ziren haren hitzak, eta izan ziren Euskal Herriko mugimendu feministako ordezkarien partetik ere ekarpen aski mamitsuak.\n«Beti egon naiz interesatua mugak gainditzearekin», onartu zuen. «Beti izan dut halako joera bat konexioak egin nahi dituzten komunitateekiko». Hain zuzen ere, feminismoaren aldeko jardunbidea, arrazakeriaren kontrako borrokarekin eta klaseen arteko lubakiak gainditzeko bideekin uztartzeko erakutsitako argitasunak egin du, hein handi batean, ezagun eta erreferente Davis. Eta beti harago egin nahi izanak eraman du, azaldu duenez, gogoeta horietara. Haragoko bideetan ibili delako: beti iheskorra dirudien askatasunaren bila. Gaztetxotako oroitzapenak ditu gogoan: «Iruditzen zitzaidan Ameriketako Estatu Batuetako hegoaldetik iparraldera joan, eta han aurkituko nuela askatasuna». Hain zuzen ere, Alabamako Birmingham hirian jaioa da, 1944an, beltzak toki askotan baztertzen zituzten leku eta sasoian. «New Yorkera joan, ordea, eta beste era bateko arrazakeria aurkitu nuen». Eta, harago egin nahian, Europarako bidea egin zuen gaztetan. «Askatasuna han aurkituko nuela uste nuen».\nBeti bila ibili da, eta, kontatu duenez, bidean sarri ikusi du itxura batean elkarrekiko arrotzak eta urrunak diren komunitateen artean usu «lotura emozional sendoak» egoten direla, sakondu beharrekoak. Eta goratu nahi izan zituen, bereziki, usu protesta horietan «ikusezin» aritu diren andreak; esaterako, 1955ean Montgomeryko autobusetan beltzen bazterkeriaren kontrako borroka hasi zutenak gogoratu zituen. Rosa Parks hartzen da sarri emakume horien eredutzat, baina talde oso bat irudikatzeko ahalegina arrunt garrantzitsua iruditzen zaio Davisi. «Boikot arrakastatsu hori egin zutenak etxeko langileak izan ziren: txurien etxeetara lanera joaten ziren etxeko langileak», adierazi zuen. «Arrazakeriarik eta diskriminaziorik gabeko etorkizun bat irudikatu zuten». Andre horien jarduna soilik arrazakeriaren kontrako borrokaren ikuspegitik ezin dela aztertu argi du; feminismoarekin eta gizarte bidezkoago baten aldeko borrokarekin lotzen ditu. Davisentzat akuilu etengabe bat da hori. «Beti izan dut interesa konexio horiek ikusteko; ikusezina dena ikusteko».\nSasoi hurbilagoei so, Katrina urakanak AEBetan ?2005ean triskantza handia eragin zuen, milaka lagun aterperik gabe utzi zituen? lagatako ondorio larriei ere errepara dakieke, Davisen ustez, oro baldintzatzen duen amaraun horri erreparatzeko. «Mundu osoa hasi zen ikusten pobrezia handia zegoela AEBetan, eta lotura zuela arrazakeriarekin». Argigarria iruditzen zaio Ferguson hiriko adibidea ere. «Hiri txiki-txiki bat da», nabarmendu zuen. Handik, ordea, oihartzun zabala hedatu zen 2014. urtean arrazakeriaren kontra. Poliziak gazte beltz bat hil zuen, eta gertaera horren kontrako protesta handiak egin ziren. Beltzen bizitzak axola du leloaren inguruan ardaztu ziren protesta horietako asko, eta aldarri horren garrantzia nabarmendu zuen Davisek: horretan sakontzen jarraitzekoa.\nSoilik beltzei erreferentzia egiten dienez, aldarri eta mezu «unibertsalen» aldeko ahots askok lelo hori auzitan jarri dutela gogorarazi zuen. Ozen defendatu zuen, ordea, mezu horren egokitasuna. Gainerakoan, «eliteen demokrazia iraunarazteko» arriskua dagoela ohartarazi zuen; justizia bilatzen dutenen ahotsa behin eta berriro apaltzekoa. Eta lelo horren abaroan bazterrean dauden ahots askok beren aldarrientzako arnasa aurki dezaketela argi du. «Palestinan, esaterako, elkartasuna berehala erakutsi zuten Fergusoneko jazoeren harira». Milaka kilometrora: bazterrekoek, bazterrekoekiko.\nFeminismoan aurrera egiteko tentsio puntu bat beti behar dela onartu zuen: «Beharrezkoak ditugu biak, pazientzia eta pazientzia eza; beharrezkoa da nolabaiteko min bat, larrimin bat». Eta ekintzarako deia egin zuen, jardunean jardutekoa. «Feminismoak ez die beldurrik izan behar kontraesanei; ez da beharrezkoa kontraesan guztiak argitzea praktikara heldu aurretik; praktikaren epistemologia esaten zaio horri». Jakintzaz harago, gogoa akuilu ona dela oroitarazi zuen, eta gazteek horretan aparteko lekua merezi dutela uste du.\nGaur Arnaldo Otegi bisitatzera joango da Logroñoko espetxera. Keinuak ere, ekintza eraldatzailerako bidean, giltzarri direlako.


Irungo pertsonaien bilduma argitaratu du Agustin Moratek – Irunero\n270 gizon-emakumeren aipamena egin du egileak\nIrunen jaiotako, edo hiriarekin lotutako gizon-emakumeren biografia laburrak bildu ditu Agustin Morate Zulaikak, Irun y sus gentes liburuan. Anaka Kofradiako kidea da Morate, eta elkarteak argitaratu du bilduma. Ylenia Benito Brönte liburu dendako arduradunak idatzi du hitzaurrea, eta liburuaren aurkezpena ere ireki du, urriaren 25ean, CBA kultur gunean. “Irun hiria zer den eta nolakoa den irudikatzeko modu ederra da”, baieztatu du Benitok.\nUrtetako dokumentazio eta biltze lanaren emaitza da liburua. Egileak eskerrak eman nahi izan dizkie, iturri nagusi izan dituen lanen egileei. José Monjeri, alde batetik, 1986an Luis de Uranzu Kultur Elkarteak argitaratu zuen Irungo kaleen izenak liburuagatik. Mañu de la Puente kazetari ohiari, bestetik, Diario Vascon urtetan argitaratu izandako kronika sozialengatik. Gainerako iturriak, liburuko eranskinetan daude, Irungo alkateen eta eskribauen zerrenda luze batekin batera.\n“Irunen jaio badira ere, hirian bizi ez direnak daude. Edo alderantziz, irundarrak ez diren arren, haien jarduera nagusia Irunen aurrera eraman dutenak”\nAgustin Morate, egilea\nIrungo ehun pertsonaia bildu nahi izan zituen Moratek, hasieran, eta Irungo 100 izenburua jartzea pentsatu zuen. Laster konturatu zen, ordea, labur geratu zela. 270 daude azkenean, liburuan, horietatik 21, emakumeak. Kirolariak eta musikariak dira gehienak, bakoitzeko 29. Margolariak, kazetariak, politikariak, diplomatikoak eta beste zenbait arlotan nabarmendutako gizon-emakumeak daude. “Irunen jaio badira ere, hirian bizi ez direnak daude. Edo alderantziz, irundarrak ez diren arren, haien jarduera nagusia Irunen aurrera eraman dutenak”, azaldu du Moratek.\nBiografia labur bakoitzak argazkia du, ondoan, zuri-beltzean: “Argazkirik topatu ez dugunean, grabatuak edo pertsonaiarekin lotutako irudiak jarri ditugu”, aipatu du egileak. Azalearako, Mariano Estornés Lasaren argazki bat hautatu dute: Jaiak Irunen, San Pedro egunean, 1969ko ekainaren 29an. “Ez du kalitate handirik, baina ondo irudikatzen du liburuaren izaera”, argudiatu du Moratek. Edizioaren eta maketazioaren maila da, hain zuzen ere, liburuaren hutsunerik handiena.\n500 ale argitaratu dituzte, eta 10 euroren truke daude salgai, Brönte eta Jaizkibel liburu-dendetan. Bildutako dirua, Anaka Kofradiaren jardueretara bideratuko dute. Pretentsio handirik gabe idatzitako liburua dela aitortu du Agustin Moratek: “Entretenitzeko helburua du. Luis de Uranzu parafraseatuz: edozein bizitza, xehetasunez eta soiltasunez kontatuz gero, atsegina eta entretenigarria izan daiteke”.\nArinaren liburuen izenburu berbera\nMorateren liburuak badu aurrekaririk. Izen ere, eta izenburu berarekin, hiru liburuko bilduma argitaratu zuen José María Arina Zapatak 1990eko eta 2000ko hamarkadetan. Argazki bilduma zabalak izan ziren, Irun popular fotográfico eta Imágenes para el recuerdo trilogiak bezala. Ehunka irundarrek utzitako argazkiak bildu zituen, eta iruzkin txikiak erantsi, hiriaren erretratu sozial modukoa osatzeko asmoz. Arinaren lekukoa hartu du orain Agustin Moratek. Bigarren argitalpena du, Anaka tiene historiaren ondoren.\nPosted in Berriak, InformazioaTagged agustin morate, berria, irun, liburua, pertsonaiak


SAIO IREKIA KOADERNO DIGITALA – K6 Gestión Cultural\nSAIO IREKIAREN KOADERNO DIGITALA\nSAIO IREKIA KOADERNO DIGITALAMariana Rotaeche2021-01-27T09:30:11+00:00\nSaio irekia Ondarebizia proiektuaren barne dagoen K6 Gestión Culturalek eta Museum Cemento Rezolak sustatutako museo praktiken inguruan parte hartzeko eta eztabaidatzeko gunea da. Urtero, museoen eguneroko bizimoduan dauden behar eta interesetatik sortutako gaiak jorratzen ditu, kultur sektoreko profesionalei zuzendutako jardunaldien formatuan.\nEsparru horretan, jardunaldien 7.edizioan beste espazio bat sortu zen: Saio irekiaren koaderno digitala, topaketetan marraztutako ideia eta ildoei babesa eta testuingurua ematen diena.\n“Gorputzik gabeko museoa” koaderno digitala 2020ko irailean egindako topaketaren ondorioz sortu zen. Topaketa online formatuan egin zen, “Gorputzik gabeko museoa” izenburupean, eta kultur sektoreko profesionalak bildu ziren, museoak testuinguru zalantzakor eta aldakor batean duen harreman eta posizionamendu modu berriei buruz eztabaidatzeko eta hausnartzeko, Covid19 pandemiak markatuta.\nAsko izan ziren partekatutako esperientziak, zalantzan jarri ziren gaiak eta etorkizun berriak marraztu ziren, museoa aukera gune gisa kokatzen dutenak eta haren bilakaeran eta eraldaketan arakatzen jarraitzera gonbidatzen dutenak.\nHorretan laguntzeko, K6 Gestión Culturalek koaderno hau argitaratzen du, museo-praktika kritiko eta soziala garatzeko aukera berriak proposatzen eta partekatzen dituen hausnarketa gune gisa.\n#prestakuntza #argitalpena #diseinua #ondarea\nEusko Jaurlaritza eta Gordailua\nKoadernoaren lehen ale honek sei testu biltzen ditu, museo jardunari buruzko ikuspegi desberdinak planteatzen dituztenak, dimentsio digitalak pultsua hartu duen testuinguru batean.\nIdeia horiek, aldi berean, elkarri lotuta daude, eta museoak sozialki erabilgarriak izaten jarraitzeko dituen erronkak mahai gainean jartzen dituzte: testuinguru digital berria, bildumak publikoekin nola konektatu edo museo zentroetako hezkuntzaren etorkizuna, besteak beste.\nParte-hartzaileak: Carlos A. Scolari, Aitziber Urtasun, Pilar Lacasa, Conxa Roda, Joan Muñoz eta Josu Aramberri.\nARGITALPENA ETA DISENUA\nTestuen kudeaketa eta edizioa


Lehen Hezkuntza 1go zikloa: ekaina 2017\nKontinenteak eta ozeanoak LH2\nLehen Hezkuntzako 2. mailako ikasleek kontinenteak eta ozeanoak ikasi dituzte taldeka. Talde bakoitzak kontinente bat eta inguruan dituen ozeanoak aztertu zituen. Lorturiko informazioarekin muralak prestatu zituzten eta, mural horiek erabiliz, talde bakoitzak ikasitakoa azaldu zien klasean gainerako ikaskideei.\nMusika eskolan izan ginen\nMaiatzaren 4an Leioako Musika Eskolan izan ginen. Aurreko post batean egun horretako argazkiak publikatu genituen. Orain, egun dibertigarri hori gogoratzeko, bertan grabaturiko bideoak erakutsi nahi dizkizuegu.\nEtiquetas: LH1, LH2, Musika, Tutoritza\n2017(e)ko ekainakren 20(a)\nBigarren mailako ikasleen familiek opariak egin dizkiete azken bi ikastutetan bere seme-alaben tutoreak izan direnei, Jon eta Jokin-i. Kutxak ikasleen mezuak zituzten, beraiek idatzitakoak, sentimenduz beteta. Irakasleen argazkiak argi uzten du beraien poztasuna eta esker ona. Benetan ederra !!!\nEtiquetas: LH2, Tutoritza\nEntsalada prestatzen LH2\nLehen Hezkuntzako bigarren mailako ikasleek entsalada bikainak prestatu zituzten eskolako ortuan hartutako produktuekin. Uraza eta azenarioak hartu, iturrian garbitu, entsaladak prestatu eta, azkenik, denon artean jan egin zituzten. Guztia jan zuten !!! Den dena !!!\nEtiquetas: A21E, LH2, Ortua, Tutoritza\n2017(e)ko ekainakren 12(a)\nAzkenean guztia ederto atera da! Eskerrik asko hor egoteagatik!\nEl rey león (LH2)\nEtiquetas: LH1, LH2, Tutoritza\nBadator jaialdia! Hemen daude lehen mailako ikasleak enstegua egiten. Ea nola ateratzen den!\nEtiquetas: LH1, Tutoritza


tximeleta Staxx nagusietako bat da mobile slots onenak online Joko oinarritutako izaera eder eta bere sorkuntzak gaiaren gainean. Joko honetan, guztiak koloretsua nahiko loreak eta tximeletak buruz da. Partida elikatu bost zinta eta berrogeita betways by ikurra irabazi combos egiten duzun laguntzeko. zinta Mystic river baten atzean mendiz inguratuta aurka ezartzen dira, belarra eta zuhaitzak. polita morea lore-begiak zuhaitz batek itxura oso erakargarria izar distiratsua gaueko zerua pean. hipnotikoekin meditazio musika A etengabe atzealdean soinuak besterik magiko batean jokatzen. joko honetan apustuak The £ 0,20 etan hasi eta gehienez £ 400 spin-muga ezarri\nHau wonderfully gaikako mobile slots onenak online Joko bat ere ez NetEnt baino beste garatu zen. Izen bat online entertainment Casino jokoak ere lagundu jokalari irabazi monies bidez herri-. Ia bi hamarkadetako esperientzia aberatsa industria honetan duela maisua egiten zituzten zirrikitu jokoen artearen etortzen dira.\nBadira honetan koloretsua sinboloak mobile slots onenak online Joko egiten duten karreteak itxura ikusgarria. Badira gorria, arrosa eta morea glowing bat tximeleta distiratsua 60x saria altuena ordaintzen duten zure apustua on batera loreak. lore ikurrak ordaindu 40x bakoitzeko, beren sinboloak bost payline bat agertzen. halaber, karta Jack batetik Ace to ikurretako nabarituko dezakezu. Badira beste bi lore ikurrak bonus ezaugarri batetik irabazteko laguntzen duten. a izpilikua koloreko lore eta petaloak kolore anitz beste bat dira.\nWild Ikurra: koloretako petaloak lorearen basatia da eta estaltzen du oinarri ikurrak guztia taberna sakabanatu. karreteak guztietan agertzen da, eta konbinazio hobetu egin duzu laguntzen.\nsakabanatu ikurra: izpilikua lore ikurra sakabanatu honen ezaugarri da mobile slots onenak online Joko. Hiru edo gehiago ikur horren itxura With, bost irabazi ahal zazpi spin free to you. bira horietan zehar, besterik ezin espero duzu Edukien sinboloak agertzea. Zer begiratu behar duzu glowing tximeleta bihurtuko dela eta hegan utzitako zinta gehienak joan direnak. Beren zurrunak izaten jarraituko dute bira guztiak amaitu arte, konbinazio payouts irabazi bidean emanez.\nGaia magiko bat eta koloretsua grafikoak, hau mobile slots onenak online Partida hainbat aukera bertatik irabazi ahal izango duzu eskaintzen.\nJackpot Total £185697.62\nJackpot Total £87475.20\nJackpot Total £57211.32\nJackpot Total £13883.97\nJackpot Total £9024.32\nJackpot Total £5586.74\nJackpot Total £5451.68


Hezkuntza - Page #17\nSan Frantses kolejioak barnategia arraberritü dü\nSan Frantses kolejioak bere barnategi berria estrenatü du asteazkenean (2017/01/11). Horrentako Jano Etxetok erretorak benedikatü dü. Barnategiaz gain hegla oso bat arraberitü düe, bai eta ere barrioa eta komitateak ere. Eskola pribatü katoliko hanitx hüsten ari badira, San Frantsesen güti gorabehera ber heinean baratzen dira. Hortarako xede pedagojikoa arraberritü düe, arte martzial ala dantza proposatzez eta süstut arrakasta hanitx düen zaldi ikastaldia. Horrek, bereziki, jentea hürrüntik jinarazten beitü.\nDarrack züzendaria :\nHonki jin Xiberoala !\nBazter eder eta kültür ohidüra indartsüak dütüalakoz da Xiberoa erakargarri. Hori da agertü, Odace, Herri Alkargoa, Azia, eta Collectif Souletin egitürek eraman dütüen biltzar püblikoen emaitzetan. Xiberoko 4 herritan dira biltzar pübliko horiek egin, « Honki jin Xiberoala » lelo pean. Üngürümenaz eta kültüraz gain, Xiberoak alkarte sare indartsü baten ükeiteak, kanpotiarren hebenkotzeko balio dü, eüskararen jakiteak balio düan bezala. Gaüzen agertzen horrek, ñabardürak ere badütü, alokairatzeko diren etxeak ez badira kario ere, ez dira beti traza hoberenean, eta lan egiteko paradak ez dira üsü diplomaren araberakoak, lansariak bestetan beno apalagoak direlarik. Algarganatzeko leküak ere galtegiten dira. Lan honen ondoko ürratsa da, leküko bolondresen edireitea, kanpotiarren hebenkotzearen lagüntzeko…\nJoana Hoqui :\n2016 Azaroa 02\nÜrrietaren 3az geroztik, Xiberoko Gaü Eskolak abiatürik dira. Aurten 63 ikasle badira, adin eta sorterri orotarik. 4 maila edo heinetan banatürik dira ikasleak, beren eüskara ezagüpen heinaren. Maulen berean 6 talde baldin badira, bi hortik kanpo dira. Barkoxen eta Atharratzen talde bedera beitira. Bestalde oritarazi behar da 2017ko apirila hatsarrean Korrika igaranen dela. Hor datekeala-eta, aste kültürala eta zernahi besta antolatürik dirate. Patxi Patalagoiti :\n2016 Abendua 06\nXiberoan animazale elibaten trebatzeko egitasmüa\nXiberoan eztabada edo mintzaldi animatzalerik ez da. Azken hilabeteetan Xiberoa Herri alkargoa, Azia, Odace eta Collectif Souletin alkarteek Honki Jin izeneko eztabada-gogozkaldiak antolatü dütüe Xiberoko lau herritan. Bena Kanaldudeko Pantxika Maitiak, hots baxenabartar batek dütü horik animatü. Audela, gei hori Xiberoan gainti beste herri hanitxetan eraman nahi düe. Haatik, animazalea xiberotar bat izatea hobeki lizatekeala ohartürik, erabaki düe ikastaldi baten antolatzea. Hortarako interesatürik diren dozena bat jente bildü dira Pantxika Maitiarekin ikastaldi baten jarraikitzeko. Hori igaran astean iragan da Gamere Agerrean. Ikasia praktikan emanen düe dagün ostegünean, hots abentüaren 8an antolatürik den telebista emanaldi plantatzean edo "plateau" delakoan. Ezen, egünaldi bat plantatürik date Aldudeko Ibarreko eta Hergarai Bizi alkartekoekilan, kartiel haietan ere Honki Jin eztabadakaren gisako gogoetaldi bat eramaiten beitüe. Eta egünaren ürrentzean ondorioztatze bat eginen da telebista aitzinean; eta hebenko bai hanko animazalekila. Hitzordüa Irabarneko jauregian, arrestiri apaleko 18.30tan.\nPantxika Maitia erakaslea :\nArtzen Letona ikaslea :\nMaritxu Lacarrieu ikaslea :\nJoana Etxart ikaslea :\nFormakuntzak Xiberoan egiten ahal beitira ere\nEntrepresetan formakuntzak edo trebapenak eskentzen dütüen « etxe formation » entrepresak zertifikazione edo segürtageri berri bat ardietsi dü. Horri esker bere lanaren kalitatea arra-ezagutürik da. Gisa horrez ere, beren formakuntzen ükeiteko, entrepresek sos lagüngoen ükeiteko züzena ükenen düe, 2017tik goiti. Ezen, 2017tik goiti formakuntzak ordaintürik izateko segürtageri hori beharrezkoa date. Bestalde “Etxe formation” entrepresak zerbütxü berri bat eskentüren dü obra pülikoentako. Jakin behar da urtean 1000 bat jenteri ikastaldi bat eskentzen düala Irabarneko entrpresak ; ikastaldiak egün bat edo hiru egün iraüten düalarik. Alain Etxeberri lanteginausia :\nArrasate eta Xiberoaren artean harremanak estützen\nXiberotarrak Arrasaten ohoratüko.


J Claude Mailharin-i « etxetiargoaz » elkarrizketa, Iparraldeko Hitzan | ZABALIK\nUtzi komentario bat/ 1191/\t2\n2019ko azaroaren 15a.\nKontatua ez den klase zapalkuntza.\nAzaroaren 23an, Jean-Claude Mailharinek ‘Etxetiargoa Amikuzen’ mintzaldia eskainiko du Gamuen. 1970eko hamarkada arte iraun duen menderakuntza horretaz daraman ikerketa lan sakonaren emaitza da hitzaldia.\nBigarren Mundu Gerra arte iraun duen azpiratzea eraman dute jauntto horiek. Herriko kontseilua beren esku zuten, eliza beren zerbitzuko, jendailarekin ez ziren nahasten. Amikuztar frankok konta dezaketen anekdota buruan du Mailharinek. “Atzo balitz bezala gogoan dut. 11 urte nituen. Meza aitzin gizon guziak kalakan ari kanpoan; emazteak jada otoitzean ari barnean. Amendüzeko jauna heldu bere karro, zaldi eta xapelarekin. Jausten da, eta gizon guzi-guziek [jestuz eskarniatzen ditu boneta burutik kentzen eta burua apaltzen jaunari errespetuz]”. Nagusia erraten zitzaion. Harritzekoa ere baita nolaz jendea egon den hain luzaz oldartu gabe. “Junes Casenaverekin mintzatu nintzen. 1950eko hamarkadan jin zen Amikuzerat, eta harritu zen etxetiar andanaz eta egoeraz. Erran zidan: ‘Harrigarri da; hemen pobreak dira, eta burua apal. Zuberoan pobreak gara, baina buru zut!’”. Beste irudi adierazgarri bat buruan du, Casenave bera harritu baitzuen: San Martinez, etxetiarrak bideetan lerro-lerro, nagusiak kanpo ezarririk, etxe berri baten bila, behi pare bat uztarrean orga baten aitzinean. Haurrak orga gainean, bi altzari txar, zakurra. “Karikatura ematen du, baina hala zen! Hemen gaindi deitzen zituzten itzainak. ‘To, itzainak abian dituk!’. Amiñi bat mespretxurekin”. Oldarraldi batzuk izan ziren, alta, auzoko lurraldeetan —Peirahorada, Port-de-Lanne, Saubrigues—. “Zerendako hemen ez da zapartatu? Ene ustez, Elizak atxikitzen zituen denak”.\nEgia erran, zapalkuntzak 1970eko hamarkada arte iraun du etxetiar batzuentzat, baina gerla ondoko 1946. urteko legea mugarri bat izan da aldaketarako. Erresistentziaren Batzorde Nazionalean parte hartu baitzuten komunistek, Laborantza Saileko lege garrantzitsu bat bozkarazi zuten. “Lege berri horrek zer aldatzen zuen? Gauza inportantea: laborantzak ekartzen duen errebenioa ez da joan behar lur jabeari, baina lurra joanarazten duenari. Hori iraultza zen”. Ordura arte uztak, kabalak partekatzen baitziren nagusiaren probetxuko; aipatu gabe nagusiek eskatu gehiegikeriak —hamarrena ematea, besteak beste—. Horren betetzeko neurri nagusi bat ekarri zuen legeak: ordura arte, etxetiarren kontratuak —elezkoak— urte batekoak ziren. “Ikus etxetiarrak zer perspektiba zuen etxaldean”. Legeak bederatzi urteko kontratuak behartu zizkien jabeei. “Helburua zen etxetiargoaren kontratua desagerraraztea. Erran zuten: ‘Etxetiar batek nahi badu aferman pasatu, galdeginez geroz, badu’”. Aferma zelarik etxaldearen alokatzea jabeari.\nLaborarien defendatzaile gisa anitz laudatu da Jean Errekart oragarretarra. Gauzak haxean eman nahi ditu Mailharinek. “Zer zen Errekart? Politikari bat. Aipatzen delarik sindikalista zela, ez da egia! Sindikatuko biltzar nagusi guziak irakurri ditut, eta agertzen da senatari gisa. Jainko bat balitz bezala ezartzen dute Errekart, baina borroka horretan bikote bat izan da. Mazondo, sindikalismoaren eremuan borrokatu zena. Hark zituen arriskuak hartu. Aldi berean, Errekart, politikaria. Biak behar ziren orduan”. Oroitarazi du Errekart familian etxe j\namikuze etxetiargoa j c mailharin\n← Aitzinekoa EUSKARA IKASTEN DUT liburuaren aurkezpena, azaroaren 30ean\nSegidakoa → Mari Domingiren deklarazioa\nBertso afaria Behaskanen 2021/12/18an


Euskaltelek emango du interneterako sarbiderik onena.\nGipuzkoa Encounter-aren sarea antolatzeko erronka duzu aurrean, bere hamaseigarren edizioan. Beraz, erabiltzaile tokiak eta eskeintzen diren zerbitzu guztientzat beharrezkoak diren zerbitzari guztiak elkar-konektatuko dituzu zure etxean.\nHain sare estuari lagunduko dioten zerbitzariek berebiziko kalitatea behar dute, eta hain zuzen ere HP enpresa da aurten ere esparru honetan babesten gaituena. HP-ek partyko sare zerbitzu denak, PartyNeta, FTP-a, etab,eskeintzea erraztuko diguten zerbitzariak jarriko dizkigu.


09:27, 14 apirila 2008ko berrikusketa\n08:39, 14 apirila 2008ko berrikusketa (aldatu)\n(→1937ko martxoaren 31ko bonbardaketak)\n09:27, 14 apirila 2008ko berrikusketa (aldatu) (desegin)\n1937ko martxoaren 31n 07:00etan [[Soria]]tik ([[Espainia]]) bonbardaketa astuneko 24. taldeko 213 eta 214. eskuadrilakoeskoadrilako [[Savoia S-81]] bederatzi hegazkin aireratu ziren. 08:00etan [[Logroño]]tik (Espainia) [[Fiat Cr-32]] hamazortzi ehiza-hegazkin abiatu eta [[Errioxa]] gainean elkartu ziren Soriatik irtendakoekin. Handik formazioan joan ziren [[Idiazabal]]eraino. Idiazabal gainean bira eman eta eskuadrilaeskoadrila bakoitzak bere helbururantz hartu zuen: 213. eskuadrilakoeskoadrilako bost hegazkin, [[Victtorio Cannaviello]] buru zutela, [[Elorrio]]rantz joan ziren, eta 214. eskuadrilakoeskoadrilako beste lau, [[Gildo Simini]] buru zutela, Durangorantz.\nElorriora 50 kiloko 88 bonba utzi zituzten jausten. Durangora 214. eskuadrilaeskoadrila sortaldetik sartaldera sartu zen goizeko 08:30 aldera, [[Kurutziaga]]tik aurrera hiriaren diagonalik luzeena egin eta, bonbardaketako lau hegazkin haiek 50 kiloko 80 inguru bonba bota zituzten.\n1937ko [[apirilaren 2]]an, 16:30 aldera, berriro agertu ziren italiar bonbaketariak Durango gainera. Soria-Logroño-Gasteiz-Otxandio-Durango airebidea egin zuten oraingoan. Gasteiz gainean Fiat CR-32 ehiza-hegazkinak batu zitzaien bonbaketari astunei. 213. eskuadrilakoeskoadrilako hiru hegazkin joan ziren beste hainbat bonba jaurtitzeko [[Mañaria]] gainera. Beste hiru Savoia S-81, 214. eskuadrilakoakeskoadrilakoak, 100 kiloko 10 lehergailu eta 50 kiloko 36 deskargatzeko pasatu ziren Durango gainetik.\nOperazioarako agindua “U.Marelli” izenez sinatu zen. Marelli hau Aviazione Legionaria-ko [[Ferdinando Raffaelli]] koronela zen, 21. bonbardaketa-eskuadradko komandantea. 24. eskuadrako burua [[Iginio Mencarelli]] zen. EskuadrilaEskoadrila haiek saguzarra zuten izen eta sinbolotzat, ''Pipistrelli'' deitzen ziren eta hegazkinen buztanean saguzar zuriz pintatua zeramaten zirkulu beltzaren barruan.\n[[Espainiako Gerra Zibila]] eta Durangoko bonbardaketa ulertzeko Emilio Mola eta enparauak nondik zetozen jakin behar da. [[Maroko]] aldean [[Abd el-Krim]] eta bere arrifarren aurka Armada espainolak erabilitako metodoak espainolen arteko borrokara ekarri besterik ez zuen egin.\nIzua zabaltzea zen Emilio Molaren helburua gerra hasieratik. Hitzez hitz esan zien [[Nafarroa]]ko alkateei 1936ko uztailaren 19an: ''“Hay que sembrar el terror. Hay de dejar sensación de dominio eliminando sin escrúpulos ni vacilacionvacilación a los que no piensen como nosotros”''.\n== Bertsioak eta isiltasuna ==


Larunbatean eskolen mailako lasterketa Urdiainen - Urdiain - Guaixe.eus\nLarunbatean eskolen mailako lasterketa Urdiainen\nGuaixe 2020-07-16 11:12\nBurunda Txirrindularitza Taldeko hasiberrien mailako taldea, aurreko larunbateko aurkezpenean.\nLarunbatean, 16:00etatik aurrera ginkana eta lasterketetan ariko dira txirrindulari gazteenak, beharrezko segurtasun neurriak hartuta\nAurreko igandean eskolen mailako txirrindularien denboraldia mustu zen, Tafallako lasterketarekin. Etzi, larunbata, uztailak 18, eskolen proba izango da Urdiainen, arratsaldeko 16:00etatik aurrera. Ginkana probak eta ohiko lasterketak egongo dira jokoan, beharrezko segurtasun neurriak hartuta.\nEskolen mailan Sakanan jokatuko diren gainontzeko probei dagokienez, abuztuaren 1ean Lakuntzako eskolen mailako lasterketa jokatuko da Lakuntzan, Sakana Group-Aralar taldeak antolatutakoa. Irailaren 5ean Ziordiak hartuko du eskolen mailako proba, irailaren 12an Altsasuk eta urriaren 4an Olaztik, hirurak Burunda klubak antolatutakoak.\nJuniorrek Nafarroako Txapelketa jokoan\nJunior mailako txirrindulariek igandean mustuko dute denboraldia, Lizarran jokatuko den Nafarroako Junior mailako Errepide Txapelketarekin (10:00, 89,2 km). Kadeteak, aldiz, uztailaren 26an hasiko dira, Beran (10:00, 44 km). Ildo honetan, abuztuaren 25erako kadeteen mailako Lakuntzako lasterketa iragarrita dauka Nafarroako Txirrindularitza Federazioak, Sakana Group-Aralar taldeak antolatuta.


03/02/2015. IRAKURKETAREN INGURUKO OHITURAK INKESTA (2015)\nLHko (4., 5. eta 6. maila) eta DBHko ikasleei zuzenduta\nJarduera txiki honen bidez bi helburu bete nahi ditugu. Batetik, gure ikasleek irakurketaren inguruan dituzten ohituren berri izatea, horrek irakurzaletasuna bultzatzeko estrategiak diseinatzeko orduan lagungarria suerta dakigukeelako, eta, bestetik, datu horiek gelara eramatea horiei buruz mintzatzeko eta hausnarketa egiteko.\nBi inkesta digital prestatu ditugu adinaren arabera ezberdinduta, 5-10 minututan betetzen dira. Interesa baduzue, mesedez, otsailak 20 baino lehenago erantzutea eskatzen dizuegu, emaitzak ahalik eta lasterren zuei bueltatzeko.\nJuul 2015 - Irakurketa ohiturak (Lehen Hezkuntza 4., 5. eta 6. maila; Lehen maila 4.eta 5. urtea, Kolegioko 6.a)\nJuul 2015 - Irakurketa ohiturak (DBH, Kolegioko 5.,4., 3.a Lizeoko 2.a)


Marmitakoaren sekretua | Bizigiro | Berria\nXepla elkartekoek piper berde arrunta baztertzeko eta Ibarrako piperrarekin ordezkatzeko aholkatu dute Marmitako lehiaketan. JUAN CARLOS RUIZ / FOKU Tamaina handiagoan ikusi\nHonen sekretua sekreturik ez izatean datza». Esaldia ez da entzun Asiako mendietan behe lainoan galdutako tenplu zen batean, baizik eta Donostiako Gipuzkoa plazan. Ez du shaolin maisu batek bota, baizik eta sukaldari afizionatu batek. Hemezortzi bikote aritu ziren atzo Donostiako Aste Nagusiko Marmitako lehiaketan. Bakoitza bere estiloan, eta, batzuk, antza, lehiaren arauen mugetan.\n«Batzuek piper gorria bota diote marmitakoari, nahiz eta lehiaketaren oinarriek hori debekatu», salatu du Eli Artolak. Eli Murgiondorekin batera, Armurgi bikotea osatu du, eta goiz osoa pasatu du lanean. Aldameneko Xibaritak bikoteko Txomin Ruiz de Gaunak bere burua defendatu du: «Ez diogu piper gorririk bota. Italiako piper berde bat da, baina gorri kolorekoa; kolorea besterik ez dio ematen marmitakoari».\nTentsioa dago giroan. Parte hartzaileak zain daude: salda egina dute, eta patatak prest —bigun, baina ez bigunegi—. Azkenera arte gorde behar da dena, arraina gehitzeko. Bestela, gehiegi egiteko arriskua dago.\n«Pobreen jana zen marmitakoa, baina, orain, pobre janak boladan daude, taloa kasurako», azaldu du Hodei Urdiain hernaniarrak. David Estevezekin batera, Los Bonitos del Norte bikotea osatu du. Ez da piper txorizeroa botatzearen aldekoa, «gustu handia» ematen diolakoan.\nIbarrako (Gipuzkoa) piperrez beterik du mahaia Xepla bikoteak. Alberto Zubelzu eta Karlos Aretxaga ibarratarrek osatzen dute. «Une erabakigarria hegaluzea botatzekoa da», esan du Zubelzuk. Arraina gutxi egin behar da. «Honek gordinik jaten du», esan du Aretxagari begira, eta sukaldekideak ez du ukatu. «Denok berdintsu egiten dugu, eta punturik onena lortzen duenak eramaten du saria; baina ez duzu jakiterik noiz eskatuko dizuten epaileek eramateko».\nIbarratarrak trebatu egin dira lehiaketarako. Itziar Arratibel ere Xepla elkarteko kidea da. «Gu jatera etorri gara». Azaldu duenez, astelehenean egin zieten marmitakoa sukaldariok, eta emakumeek probatu egin zuten. «Soso samar zegoen», esan du, «baina hurrengo egunean hobeto zegoen». Esperientzia handiko bikotea da Xepla. Hainbat sari irabazi dituzte. Aurreko batean bigarren geratu ziren Donostiakoan.\nSukaldari batzuk estrategia maximalista erabili dute marmitako irabazlea egiten saiatzeko. «Hiru errezeta bateratu ditut, tartean Borja Kobeagaren aitarena eta Kristina Ibañez irabazlearena», esan du Leire Apellanizek. Jone Ituarterekin osatu du Ausartzia Ta Alaitasuna bikotea.\nSukaldari ospetsuen bidea\nLehiakideek badakite egiaren ordua heldu dela, hainbat sukaldari ezagun plazan sartzen ikusi dituztelako. Epaimahaia osatu dute, eta, bitartean, eurek marmitakoa nola egiten duten azaldu dute. Marmitako «profesionalak» derrigorrez Bizkaiko saltsa eduki behar duela adierazi du Martin Berasategi sukaldariak. Etxekoak ez duela zertan, gaineratu du. «Piper txorizero dezente bota behar da, eta arrainari odola ondo kendu, gustua ez uzteko». Beste sekretu bat: patatak puska handitan eta txikitan apurtu behar dira: handiak egosten direnerako, txikiak desegin dira, eta saltsa loditu dute. Bere jatetxeetan marmitakoa egitea zortzi orduko prozesua dela adierazi du.\nDenboraren kontuarekin bat etorri dira sukaldari gehienak: lehenbizi, oinarria egin behar da, eta, tarte batez, aparte utzi. «Ez dut gustuko egin berria», esan du David de Jorgek. Euskal sukaldaritzan arraina egiteko erabili ohi den pipermin puntua ez ahazteko eskatu du. Sukaldean aritzeko dei egin die plazan bildutakoei: «Askoz gehiago kozinatu behar duzue, laster jarriko baitigute eskela».\nElena Arzakek jatetxean marmitako krema hotza ere egiten duela azaldu du.\nHilario Arbelaitzek kontatu duenez, eurek ez dute marmitakoa Zuberoa jatetxeko menuan, baina eurentzat prestatzen dute, «bezeroak etorri aurretik jateko». Sekretua zertan datzan kontatu du: «Arrainen hezurrekin egiten den salda da garrantzitsuena, horrek ematen diolako gustua».\nUnea heldu da. Epaileek eskatu dituzte lehen lapikoak ekartzeko. Altzairuzkoetan prestatu dute marmitakoa bikoteek, baina buztinezkoetan aurkeztu behar dituzte. Zenbaki bana jarri diete lapikoei, epaileek jakin ez dezaten nork egin dituen.\nLehiaketaren ondoren, herritarrei probatzen emango diete bikoteek egindako marmitakoak, eta platertxo bat lortzeko ilara gero eta luzeagoa da.\nHirugarren saria Lezoko (Gipuzkoa) Joakin Artzadunek eta Ignazio Apaolazak lortu dute.\nBigarren saria, berriz, «kolore gorriko piper berde italiarra» erabili duen Xibaritak bikoteak jaso du.\nEta lehen saria, Ibarrako Zubeltzuk eta Aretxagak eskuratu dute. «Aupa Ibarra», oihua entzun da plazan. Xepla elkarteko irabazleak eskuzabalak izan dira, eta euren marmitakoaren sekretua lau haizeetara zabaldu dute Gipuzkoa plazan: «Baztertu piper berde arrunta, eta Ibarrakoa jarri zuen marmitakoari».


Editorea – 53 orrialdea – Euskal Herriko Gay-Les Askapen Mugimendua\nMunduko Arrozak Donostian, hilak 21ean\n14 ekaina, 2014 in Kategoria barik @eu /by Editorea\n11 ekaina, 2014 in EHGAM Berri, Euskal Herria /by Editorea\n3 ekaina, 2014 in Kategoria barik @eu /by Editorea\nAstelehenean da Sexu Langileen Nazioarteko Eguna. Aitzakia horrekin, gurean sexu lanetan jarduten dutenen erradiografia egiten ahalegindu gara, eta, horretarako, sexu langileak eskutik hartuta lan egiten duten elkarteetara jo dugu. Jendartean prostituzioaren inguruan hedatutako ikuspegi itxia zabaltzen saiatzen dira guztiak. Beharrak bultzatuta baina eurek erabakita hartzen dute sexu langile gehienek prostituzioaren bidea. Hala aitortzen dute kolektibo […]\n1 ekaina, 2014 in EHGAM Berri, Euskal Herria /by Editorea\n1 ekaina, 2014 in Kategoria barik @eu /by Editorea\nEuskal Herriko Bilbune Feministak ARRAKALA aurkezpen jaialdia antolatzen du, ekainaren 13an Donostiako Kafe Antzokian, arratsaldeko 19:30etan\n28 maiatza, 2014 in Kategoria barik @eu /by Editorea\nBilgune Feministak sexualitatearen inguruko eztabaidarako txostena argitaratu du. Urteetan zehar emandako eztabaidetatik ateratako ondorioak, ideiak eta gakoak bildu eta eztabaidarako material hau diseinatu dugu. Bizirik dagoen dokumentua da. Zaila da ixtea. Ezinezkoa da dena biltzea. Horregatik zabalik dagoen testua da. Osatzeko dago. Pentsatzen jarraitzeko. Hausnartzen jarraitzeko. Pertsonala eta politikoa uztartzen jarraitzeko. Horregatik, tarte bat topatu […]


Cesar Valcarcel: «Gaztaroan agertzen dira buruko gaitz larrienak» | Bizigiro | Berria\nATZEKOZ AURRERA. Cesar Valcarcel. Psikiatra\n«Gaztaroan agertzen dira buruko gaitz larrienak»\nValcarcelek berretsi du harremana dagoela haurren maila sozioekonomikoaren eta buruko osasunaren artean; gaineratu du hori argudiatzeko baliatzen diren hipotesiek elkar elikatzen dutela.\n2019ko maiatzak 16\nEragile sozioekonomikoen eta haurren buruko osasunaren artean lotura dago; ikerketek hori berresten dutela baieztatu du Cesar Valcarcelek (Villablino, Espainia, 1975). Gasteizko Santiago Ospitaleko Haurren eta Nerabeen Ospitaleratze unitateko psikiatra da Valcarcel, eta mundu osoko hainbat ikerketa aztertu ditu ondorio horretara heltzeko. Horren berri eman du Euskadi eta Nafarroako Psikiatren Urteko Bileraren XVIII. aldian.\nZergatik dago lotura haurren maila sozioekonomikoaren eta buruko gaitzen artean?\nBi hipotesi daude, eta, nire ustez, elkar elikatzen dute. Lehenak arrazoi sozialari egiten dio erreferentzia. Haur baten familiak zailtasun ekonomikoak dituenean, gizarte bazterkeria bizi duenean, haurrak egoera estresagarriak bizi ditu. Horrek eragina du garatzen ari den garunean, eta arazoak eragiten ditu aurrera begira. Bigarren hipotesiak kontrakoa esaten du. Buruko gaitzak dituzten pertsonak espiral batean sartzen dira, eta horrek gizarte bazterkeriara eramaten ditu; are, pertsona horien seme-alabek egoera sozioekonomikoa oinordetzan dute, baina ez hori bakarrik. Buruko gaitz batzuk ere belaunaldiz belaunaldi pasatzen dira.\nGainera, adierazi duzu maila sozioekonomiko baxuko haurrek traba handiagoak dituztela osasun zerbitzuetara heltzeko.\nSendagilearenera jotzeko orduan, hezkuntzarekin eta kulturarekin lotutako alorrek eragiten dute. Batzuetan, gurasoak ez dira konturatzen nahasmendu bat dagoenik; ez dira medikutara joaten, eta nahasmenduek okerrera egiten dute.\nHaurtzaroko baldintzek eragin dezakete buruko gaitzak agertzea pertsona heldua denean?\nBai. Egia da psikiatrian oro har pertsona gazteak daudela: haurrak, nerabeak eta gazteak. Helduengan eta adinekoengan ere ager daitezke nahasmenduak, noski; dena den, gaztaroan agertzen dira gaitz larrienak: eskizofrenia, nahasmendu bipolarra...\nEragile sozioekonomikoek buruko osasunean eragiten dutela azaldu duzu. Nahasmendu zehatzetan eragiten dute, edo orokortua da?\nPortaera nahasmenduekin lotuta dagoela esango nuke. Gerora, substantzien kontsumoarekin ere lotuta daude, edota nahasmendu negatibista desafiatzailearekin; haur eta nerabeen artean horiek nabarmenduko nituzke. Nahasmendu depresiboak ere bai, baita psikotikoak ere; azken horiek indar gutxiago dute.\nZer adinetik antzeman daitezke gaixotasun horiek?\nOso galdera zabala da, nahasmendu bakoitzak ezaugarri batzuk baititu. Onena ahalik eta azkarren antzematea da, horrek gaitza bideratzeko aukerak hobetzen dituelako. Joera dago inbertitzeko haur eta nerabeen arretarako unitateetan, nahasmenduak azkar diagnostikatzeko.


Euskararen Egunarekin lotuta ekintza ugari egin dira eskolan - Aramaio - Goiena.eus\nEuskararen Egunarekin lotuta ekintza ugari egin dira eskolan\nArritxu Barruso 2008-12-04 10:05\nAurten musikarekin lotutako ekintza ugari egin dituzte San Martin eskolako haurrek Euskararen Eguna ospatzeko.\nDo, re, mi euskaraz zu ta ni; fa sol, la danokin horrela. Horixe da San Martin eskolak aurtengo Euskararen Egunerako aukeratutako leloa. Hori horrela, martitzenean hasita euskal musikarekin lotutako ekitaldi ugari egin dituzte.\nMartitzenen bisita berezia izan zuten eskolako umeek. Arrasateko Deskontrol taldeko kideak eskolara joan ziren gaztetxoei euren esperientzia kontatzeko. Gustura egon ziren eta argazkiak ere atera zituzten Deskontroleko kideekin.\nDena dela, eguaztena izan zen egun handia. Goizean eskolako liburutegian ikasleek euren gustuko taldeen gaineko aurkezpenak egin zituzten. Arratsaldean, berriz, jaialdia egin zuten kultura etxean. Taldetan banatuta abestiak kantatu zituzten taula gainean.\nGaur arratsaldean ere Euskararen Eguna ospatzen jarraituko dute eskolako umeek. Bea Asurmendiren bisita jasoko dute. Helburua da ikasleek hurbileko pertsona baten musikarekiko esperientzia positiboa ikustea.


Janire Igoa: «Datorren legealdian lanean jarraituko dugu Udala azkoitiarren onurarako aritu dadin» - Azkoitia - Maxixatzen.eus\nJanire Igoa: «Datorren legealdian lanean jarraituko dugu Udala azkoitiarren onurarako aritu dadin»\nMaxixatzen.eus 2019-05-15 09:04\nJanire Igoa PSE-EEren Azkoitiko alkategaia.\nJanire Igoa Merino (Azkoitia, 1992) da PSE-EEren udal hauteskundeetako alkategaia. Hiru urtez zinegotzi izan da Igoa.\nAzkoitiko talde sozialistako kideek proposatu ninduten Azkoitiko Udalerako Alderdi Sozialistaren zerrendaburu izateko. Niretzat ohorea da Azkoitiko bizilagunentzat lan egin ahal izatea. Alkate izateko motibatzen nauena besteei laguntzeko gogoa da, azkoitiarrei laguntzea. Nire lanarekin eguneroko bizitzan laguntzen diedala ikustea da gehien asebetetzen nauena. Ohorea da, eta harro nago Azkoitian hautagaia izateaz.\nAgenda soziala lehenetsiko nuke eta epe laburrean zerbitzu publikoak hobetzen saiatuko nintzateke. Era berean, alkate gisa egin beharreko lehen urrats horien barruan, Floreaga auzoko irisgarritasun-lanei bultzada emango nieke eta San Jose egoitza leku egokiagora lekualdatzeko beharrezko azterlanak sustatuko nituzke.\nFloreaga auzoa, San Jose egoitza, apustu etxeen edo online jokoari aurrea egiteko programa pilotu bat sortzea, familia behartsuenei erantzuteko etxebizitza sozialen sare bat sortzea, edo udal-igerilekuak handitzea.\nAzkoitiak dituen erronkek ez didate buruko minik ematen; gehiago motibatzen nau erronkei irtenbidea bilatzeak. Edonola ere, Azkoitiak dituen erronka garrantzitsuenetako batzuk honako hauek dira: hirugarren adinekoei eta gizarte-bazterkeria egoeran dauden pertsonei arreta hobetzea, tokiko merkataritzari laguntzea, online jolasaren edo apustu-etxeen arazoak prebenitzea, eta lan-mundurako sarrera sustatzea.\nZer egin nahi du PSE-EEk datorren legegintzaldian?\nHurrengo legegintzaldirako ditugun ideietako batzuk dira San Jose egoitza lekuz aldatzeko beharrezko azterlanak egitea, hilerriko irisgarritasuna hobetzea, Floreaga auzoan irisgarritasun lanen proiektua egitea, eta gazteen emantzipazioa errazteko neurriak sustatzea.\nGizarte agendan eta zerbitzu publikoetan, baina Floreaga auzoa, San Jose egoitza eta hilerriaren irisgarritasun gaiak ahaztu gabe.\nBerdintasunean, tratu berdintasunerako udal plan bat bultzatzea nahi dugu. Gazterian, asmoa da 'Jolasaren' aurrean prebentzio-programa pilotua sortzea. Halaber, gazteen artean bizikletaren erabilera bultzatu nahi dugu eta emantzipaziorako laguntza neurriak hartuko ditugu. Kirolean, udalerriko aisialdia sustatzen laguntzen duten kirol jardueren sustapena egin nahi dugu. Ekonomian eta nekazaritzan, kalitatezko enplegua sustatzea eta lan munduratzea sustatu nahi dugu tokiko eta eskualdeko enplegu planen bidez, bereziki udalerrian enplegua, nekazaritza eta turismoa garatu ahal izateko.\nOngizatean, hirugarren adinekoentzako arreta integrala osatu nahi dugu; gizarte-pisuen sarea osatu behar da premia gehien duten familientzat. Ingurumenean, zaborrak biltzeko sistema hobetu nahi dugu, birziklatzearekin sentsibilizatzeko kanpainak egin behar dira eta garraio publikoaren erabilera sustatu. Kulturan eta euskaran, udal liburutegian hizkuntzen autoikaskuntza zerbitzua hobetu nahi dugu, tokiko artisten promozioa egin, eta benetako elebitasun inklusiboa bultzatu. Hirigintzan, asmoa da Plazaberri eraberritzea, San Jose egoitza birkokatzeko azterketak bultzatzea, Floreaga auzoko irisgarritasun obrak egitea, udal igerilekuak handitzea eta hilerrirako irisgarritasuna hobetzea.\nPozik nago Udalean Alderdi Sozialistak egin duen lanarekin. Ideia asko eta lan egiteko gogoa dugu, eta hori erakutsi dugu gure proposamenekin. Udal gobernuan egon direnen aldetik, ordea, gauza asko gelditu dira egiteko. Datorren legealdian lanean jarraituko dugu Udala azkoitiarren onurarako aritu dadin.\nZergatik bozkatu behar da PSE-EE?\nBeste alderdi batzuek ez bezala, Alderdi Sozialistak azkoitiar guztientzat lan egiten du eta lan egiten jarraituko du, horien sinesmenei, ideologiari edota jatorriari begiratu gabe. Gure lehentasuna Azkoitiko herritarrak dira, horien arazoei irtenbidea ematea da gure helburu nagusia, eta herritarren bizi-kalitatea hobetzea, batez ere gizarte eskubideen arloan.\nEmaitza ona lortuko dugulakoan nago. Kalean sumatzen dut Udalean egindako proposamenei buruz hitz egiten duela jendeak nigana hurbiltzean. Azken hauteskundeetan beste aukera baten aldeko botoa eman zuten ziurrenik pertsona horiek, baina datozen hauteskundeetan Alderdi Sozialistari emango diote botoa.


noviembre | 2019 | eibarkogaztelekua\nIHESGELA, ARRAKASTA ITZELA!\nPublicado el 2019/11/24 por indianokuagaztelekua\nGogotsu egon dira gure gazteak asteburua iristeko zain! I. Scape Room arrakastatsuaren ondoren, Ihesgela 2.0 prestatzen ibili gara buru belarri! Koadrila batzuk parte hartzeko gogoarekin gelditu direnez, abenduko bigarren asteburuan berriz antolatuko dugu. Hori dela eta, gelatik irtetzeko trikimailu eta … Seguir leyendo →\nAspertzeko tarterik gabe!\nPublicado el 2019/11/17 por indianokuagaztelekua\nAsteburu honetan ere aspertzeko tarterik gabe ibili gara Indianokuan! Beste behin, gazte pila bat elkartu gara Gaztelekuan eta denetarik egiteko aukera izan dugu. Ostiralean, Sukaldaritza izan genuen, eta ohi bezela, parte hartu nahi izan zuten guztiak asanbladan bildu ziren: Pizzak egitea … Seguir leyendo →\nPublicado el 2019/11/10 por indianokuagaztelekua\nIepa! Punteria lantzen igaro dugu asteburu guztia! Hilabete honetako disparatean, pertxa batzuk soka batean txintxilika lagatzea lortu behar izan dute Indianokuara gerturatu diren gazteak. Hasieran zirudiena baino zailagoa izan da eta gehiengoak ez du pertxa bat ere zitzilikatuta lagatzea. Salmak … Seguir leyendo →\nArimen Gaua Arraten\nPublicado el 2019/11/03 por indianokuagaztelekua\nAzaroari hasiera Arraten gaua pasatuz eman diogu. Arimen Gaua ospatzera igo ginen bertara, euskal ohitura zaharra berreskuratu nahian. Trapu zaharrekin mozorrotu ginen lehenengo eta eskeari ekin genion: Xinduli manduli kikirriki, eman goxokiak guri! Gero Arrateko iluntasuna aprobetxatuz, bueltatxo bat eman … Seguir leyendo →


Android Nougat dagoeneko instalatuta dago Android gailuen% 9.5etan Androidea\nAndroid Nougat dagoeneko instalatuta dago Android gailuen% 9.5ean\nElvis bucatariu | | Berri, Android bertsioak\nAndroid Nougat merkatuan dauden Android terminalen% 9.5ean instalatuta dago dagoeneko, Google-k Android garatzaileen blogean argitaratutako azken txostenaren arabera.\nGoogle-k joan den astera arte jasotako datuetatik datoz estatistika berriak, eta Nougat sistema eragileak lortu zuen portzentaje altuena da ofizialki 2016ko irailean jarri zen martxan.\nJoan den hilaren aldean, Android Nougat-ek Android terminalen% 7.1 hartzen zuenean, datu berriek hazkunde txikia suposatzen dute apirila - maiatza bitartean, Android Nougat-en instalazio-tasak% 4.9ko hazkundea izan zuen bitartean.\nPortzentaje horren zatirik handiena Android 7.0 Nougat duten gailuek adierazten dute, Android terminalen% 8.9 hartzen baitute guztira, gainerakoa Android 7.1 duten telefonoetarako uzten dute, nahiz eta ziurrenik kopuru hori handitu egingo den abian jartzera hurbildu ahala Android O, aurtengo udazkenean aurreikusita dago.\nAndroid Nougat txostena - 2017ko ekaina\nAndroid Lollipop sistema duten gailuek gailu ugari hartzen jarraitzen dute, baina kopuru hori denborarekin murriztu egingo da, kontuan hartuta Android 5.0 gailuen% 8.7an instalatu zen joan den hilean, Android 5.1 terminalen% 23.3an zegoen bitartean, nahiz eta hilabete honetan kopuru horiek% 8.2 eta% 22.6ra murriztu diren, hurrenez hurren.\nBestalde, Android 6.0 Marshmallow-ren adopzio tasak ez zuen hazkunderik izan aurreko hilaren aldean, eta Android gailuen% 3.2an jarraitzen du. Azkenik, kontuan hartu behar da Android Gingerbread ez dago guztiz desagertuta oraindik, desagertzeko oso gutxi falta den arren, kontuan hartuta azken hilabetean jengibrea duten erabiltzaileek 1 guztizkoaren%, hilabete honetan sistema eragilearen bertsio hau darabilten gailuen% 0.8 besterik ez dagoen bitartean, instalazio-tasaren zifra berdina da Izozkia ogitartekoa.\nArtikuluaren bide osoa: Androidea » Berri » Android Nougat dagoeneko instalatuta dago Android gailuen% 9.5ean\nzer irudi barregarria, ezta? Android O ateratzekotan dela kontuan hartuta\nEta android 8.0 prestatzen ari direla uste dut ???\nUste dut google-k play dendako sarbideetan oinarritzen dela Android bertsioen kuota lortzeko, beraz,% 9 ere ez da erreala. Mugikorra aldatzen duzunean antzinakoarekin baino maizago sartzen zara playstore-ra, nahiz eta zaharrean dituzun aplikazioak berriro instalatu behar diren.\nDena den, eta benetako figura izan arren, Android-en hurrengo bertsioa hain gertu dagoen figura barregarria da.\nArgazki lauso batzuk argitaratu ondoren Essential PH-1 kamera bikoitzaren kalitateari buruzko zalantzak sortzen dira


htaccess: zerrendako karpeta eta birbideratzea Regex | rekin Martech Zone\nhtaccess: zerrendako karpeta eta birbideratzea Regex-ekin\nAsteartea, abuztua 6, 2013 Astelehena, otsaila 1, 2016 Douglas Karr\nZure URL egitura sinplifikatzea zure gunea optimizatzeko modu bikaina da hainbat arrazoirengatik. URL luzeak besteekin konpartitzeko zailak dira, testu editoreak eta mezu elektronikoen editoreak moztu daitezke eta URL karpeta egitura konplexuek okerreko seinaleak bidal ditzakete bilatzaileei zure edukiaren garrantziari buruz.\nZure webguneak bi URL baditu:\nZure ustez, zeini eman dio artikuluak garrantzi handiagoa? Lehenengo adibideak artikulua eta hasierako orriaren arteko bereizketa du 5 mailatan. Bilatzailea bazina, zure ustez, eduki garrantzitsua al zenuke?\nHorregatik, bezeroen karpeta egitura asko sinplifikatzen ditugu. Batzuek esan dezakete gako-hitzak dituzten kategoriako bareak hobeak direla, baina ez dugu hori ikusi gure bezeroekin. Hasierako orriko hierarkiak eta esteken kopuruak sailkapenak askoz hobeak izan dira gure eduki ezagunarekin.\nBlog bat ezarri ondoren, ordea, lotura iraunkor horiek guztiak desegitea eta oraindik dauden esteketatik trafikoa URL egitura berrira bideratzea da. Batera flywheel (afiliatuen esteka), haien taldeak gure birbideratzeak kudeatu ditzakegu edo birbideratze plugina erabil dezakegu.\nLehenik eta behin, enplegatzen dugu Yoast-en WordPress SEO plugina literala biluztu ahal izateko kategoria bareak URLtik kanpo.\nOndoren, esteka permalak eguneratu eta /% category% / kentzen dugu eta /% post% / eremuan utzi (eta cache-a freskatu).\nAzkenean, karpeta behar bezala birbideratzeko adierazpen erregular bat gehitu behar dugu:\nAdierazpenak zure aukerako kategoriak zerrendatuta ditu (karpeta1, karpeta2, karpeta3) eta kategoria ondorengo testua behar du ... horrela zure kategoriako orriak ez dira hautsiko, baina artikulu independenteak behar bezala birbidaliko dira URL berrira.\nEz nago ziur enpresa guztientzat aldaketa zorrotz hau gomendatuko nukeenik. Ezarritako sailkapena dutenek agian ez dute hau hedatu nahi. Epe laburrean, zure sailkapena kaltetu dezake, birbideratze batek ez baitu jatorrizko orriaren autoritate guztia. Baina denboraren poderioz, esteka permalink hierarkian eduki gehiago edukitzeak lagungarri izan zaitzake. Badakigu lagundu duela Martech Zone!\nTags: 301 birbideratzeakategoria regexflywheel.htaccesshtaccess redirectkategoria kenduzerrenda kategoriazerrenda karpetawordpress permalink


Elorrioko Udala - Elorrioko enpresekin batzartuz hasiko du Udalak eragile ezberdinekin egingo duen bilera-erronda\nElorrioko enpresekin batzartuz hasiko du Udalak eragile ezberdinekin egingo duen bilera-erronda\nHainbat enpresetako enpresaburuekin bilera informalak izan ostean, datozen asteetan Elorrioko Udalak herriko eragile sozioekonomiko zein kultural ezberdinekin daukan harremana sistematizatu eta horiengana bisita egingo du. Eragile horiek Elorriorekiko zein ikuspegi duten eta horien errealitatea zein den ezagutzeko bilera erronda zabala burutuko dute udal-ordezkariek. Bilera-erronda Elorrioko enpresekin hasiko du Udalak, eta Elorrion gaur egun dauden langabetuen egoera enpresaburuei ezagutarazteko, udal ordezkariek herritarren curriculumak eramango dituzte bilera horietara.\n“Bisitak berehala hasiko ditugulako dei berezia egiten diegu Elorrioko langabetu guztiei euren curriculuma udaletxeko Herritarren Arreta Zerbitzura (HAZ) ekar dezaten. Ez dugu kerik saldu nahi, baina ziurtatzen dugu lan egingo dugula bertako enpresaburuek bertako langabetuen berri izan dezaten eta animatuko ditugu, aukera izanez gero, elorriotar langabetuak kontratatzera”, azaldu du Idoia Buruaga alkateak. Aurtengo martxoko datuen arabera, Elorrion 327 langabetu daude, eta azken urteetan datuek behera egin dutela nabarmendu dute udal ordezkariek. Prozesu honek hilabete batzuk iraungo du, beraz curriculumak jaso eta gutxienezko kopuru bat izatean, enpresei helaraziko zaizkiela azaldu dute.\nDagoeneko, udal ordezkariak izan dira modu informalean Eroskin, Betsaiden, Lincen, Metal Smelting edota Igurian, eta orain asmoa da modu sistematikoan ahalik eta enpresa gehienetara joatea. Idoia Buruaga alkatearen iritziz, “enpresa asko krisia pairatzen ari dira eta gertutik ezagutu nahi dugu euren errealitatea. Zein zailtasunekin egiten duten topo egunerokoan, zein indargune duten, etorkizunerako zein asmotan dabiltzan, udalak zer egin dezakeen… Bestetik, Udalaren gainean duten iritzia galdetuko diegu, nola ikusten gaituzten, zer hobetu behar dugun euren iritziz. Nola ikusten duten Elorrio eta nola irudikatzen duten biharko Elorrio hori”.\n“Komunikazio zuzena” eragileekin\nEnpresa munduaz gain, arlo ezberdinetako eragileekin harreman estua izan nahi du Udalak, eta datozen asteetan egingo diren bilerak zentzu horretan bideratuko dira. Helburua “bakarra” dela dio Buruagak: “Bai eragileek eta bai Udalak elkarren arteko informazioa trukatzea, norberaren egoeraren berri ematea eta egin beharreko ekarpen edota kritika egin, eta behar izanez gero, zalantzak argitu eta eman beharreko argibideak azaltzea. Udaletik uste dugu herritarrengandik hurbil gaudela eta hurbil egon behar dugula eta horretarako, bitartekaririk gabe, komunikazio zuzena izan nahi dugu herriko eragile guztiekin”.


[Bideoa] Aizpitarteko ondarea argitara\nUrt 10, 2017\tNork:\tikerne zarate\t-\nCollar, Rios, Altuna, Buselo eta Legorburu gaurko agerraldian Xenpelar Etxean.\nAizpitArte erakusketa zabaldu du Xenpelar Etxean Felix Ugarte Lurpeko Eremuen Ikerketa eta Zaintza elkarteak Errenteriako Udalaren laguntzarekin. Joan den astean abiatu zuten eta gaur goizean egin dute agerraldia Jon Collar Kultura Zinegotziak, Jose Cruz Legorburu Ingurumen zinegotziak, Javier Buselo eta Joseba Rios Felix Ugarte elkarteko kideak eta Jesus Altuna arkeologoak. Azken horrek esperientzia luzea izan du Aizpitarten, 1960tik 2002. urtera arte bertan indusketa lanak eta ikerketa egin dituelako.\nZabaldu duten erakusketaren barruan hitzaldiak antolatu dituzte adituekin, eta hilaren 28ra arte hiru hitzaldi egingo dituzte. Helburua Aizpitarteko ondare naturala eta kulturala balioan jartzea da, eta horretarako, indusketetan aurkitutako material ugari jarri dute ikusgai lehen aldiz, “bertan dagoen aberastasuna transmititu nahi diegu herritarrei, balioan jarri ondarea eta Aizpitarte bera, eta kontzientziatu balioaz”.\nIsiltasunean, iluntasunean eta lur azpian egindako lana argitara atera nahi dutela esan du Collarrek, “Felix Ugarte elkarteak egiten duen lana eta ondare naturala eta kulturalari aitortza egin nahi diegu”. Erakusketa aukera paregabea dela Aizpitarteko Paleolito artearen ondare aberatsa ezagutzeko esan dute agerraldian bildutakoek.\nKantauri isurialdea eta Europaren erdialdearen arteko pasabide estrategikoan kokatuta daude Aizpitarteko kobazuloak eta bertatik giza taldeak etengabean igaro direla duela 32.000 urtetik gaur egunera arte nabarmendu du Collarrek: “Aizpitarten orain arte eguneroko bizimoduan erabilitako tresnak, ehizarakoak, eta ehizatzen zituzten animalien hezurrak aurkitu izan dira. Azken urteetan berriz, labar-artea aurkitu dute bertan adituek, margoak eta grabatuak”.\nFelix Ugarteren iniziatiba babestea erabaki duela udalak esan du Legorburuk, “gure herrian beharrezkoa zelako halako zer edo zer antolatzea, inoiz ez delako balioan jarri Aizpitarteko ondare kultural eta naturala”. Horren harira, herritar guztiak deitu ditu erakusketa ikusi eta hitzaldietan parte hartzera. Antolatutako erakusketa eta hitzaldiek helburu hezitzailea dute Buseloren hitzetan eta Gipuzkoako Foru aldundiaren Ingurumen sailaren eta Errenteriako Udalaren Kultura eta Ingurumen sailen laguntzari esker antolatu ditu Felix Ugarte elkarteak: “Azken urteetan gai hauen gainean erakundeek egiten duten esfortzua eta ematen dituzten diru laguntzak murriztu direla ohartu gara. Ikerketarako diru laguntzak behar dira, inbertsioak ezinbestekoak dira. Aizpitartek gainera, sekretu asko ditu gordeta, eta erakutsi dugu han daudela, baina aztertzen jarraitu ahal izateko ezinbestekoa ditugu inbertsioak”.\nPaleolito garaiko lehen aztarnategia\nAurkitutako materialak eta arrastoak erakutsiko dituzte lehen aldiz.\nAgerraldian parte hartu duten kide guztiek nabarmendu dute Aizpitarteren garrantzia eta erreferentzialtasuna eta Jesus Altuna arkeologoak kobazuloen hiru berezitasun aipatu ditu: “Paleolito garaiko lehen aztarnategia dugu Aizpitarte. 1892. urtean lehen indusketa lanak egin zituen Lertsundi kondeak Aitzbitarte IV kobazuloan eta orduan aurkitu zuen”. Iberiar Penintsula osoan lehen elur-orein adarra Aizpitarten aurkitu izana da bigarren berezitasuna. Ordutik, historiaurrearen ikerlari ugarik bisitatu zuten Errenteria-Oreretako eremu hori: Pedro Manuel de Soraluce, Henry Breuil, Edouard Harlé, Telesforo de Aranzadi, Jose Manuel Barandiaran eta Jesus Altunak berak. Aizpitarteko kobazuloetan bizi zirenen artean inon baino lehenago hasi zuten ehiza berezitua, “animalia espezie bakarra ehizatzen zuten bertan Gravet garaian. Kantauri isurialde osoan hemen bakarrik gertatu zen hori, beste gunetan baino 5.000 urte aurretik. Ehizatzen zituzten animaliak gainera ez ziren beste eremuetan ehizatutakoak, uroa eta bisontea baizik. Hori ere salbuespena da Aizpitarten”.\nEgindako aurkikuntzak oso garrantzitsuak direla esan du Altunak, “33.000 eta 16.000 urte arteko garaiak hartzen ditu. Baina horien azpian, beste estratoa eta kultura aurkitu ditugu, Neandertal Gizakiaren barruko Musteriense garaikoa”. Musteriense garaia orain 125.000 urte sortu eta duela 40.000 urtera arte iraun zuen. Argi du Altunak, “sorpresa asko eman behar dizkigu oraindik Aizpitartek 60.000 edo 50.000 urte atzera jo dezakegu”.\nOndare naturala ere\nAizpitarteko ondare kulturalari ondare naturala gehitu dio Buselok. Saguzar kolonia garrantzitsua da bertan. Murrizten ari dira halakoak eta une honetan pertsonen eragina aztertzen ari dira koloniaren gainean, “urtebeteko lana egiten ari gara zenbat pertsona sartzen diren kontabilizatzeko. Saguzarrei kalte handiena pertsonok egiten diegu, euren bizilekutik pasatze hutsak kaltetzen ditu kolonia horiek. Pertsonak gara saguzarren predatzaile handienak”.\nHorren harira, eta ondare naturala zein kulturala babeste aldera kobazulorako sarrerak arautzea garrantzitsua dela esan du Buselok. Horren alde egin du Riosek, baina kontzientziazioa dela horretarako biderik onena esan du: “Burdin hesirik onena Aizpitarten dagoen ondarea babesteko, herritarrak kontzientziatzea da bertan dagoen ondare naturalaz eta kulturalaz. Uste dut hori dela halako eremuak babesteko bidea. Gainera, kulturalki zein ingurumen aldetik ustiatzea Aizpitarteko aberastasuna garrantzitsua litzateke, bisita gidatuekin, interpretazio zentroen bidez… bisitak eta erabilera arautzea ekarriko luke eta balioan jarriko litzateke, horretarako baldintza guztiak ematen baitira”.\nEzagutzatik dator zaintza, “errespetatu eta zaintzen duzu ezagutzen duzun hura –gaineratu du Buselok– eta hori da erakusketa honen helburuetako bat, herritarrei azaltzea zer dagoen, ezagututa maita dezaten, eta ondorioz, zaindu. Aizpitartek etorkizuna izan dezan”.\nBisita gidatuak eta hitzaldiak\nAizpitArte erakusketa hilaren 28ra arte Xenpelar Etxean arratsaldez, 17:00etatik 20:00etara. Kobazuloaren ikuspegi arkeologikoa, biologikoa… jasotzen du. Bisita gidatuak gaztelaniaz: hilaren 11n, eta 19an 18:30ean.\nHilak 12, osteguna: Murciélagos: los desconocidos de la noche hitzaldia Aitor Arrizabalagaren eskutik. 18:30ean Xenpelar Etxean.\nHilak 18, asteazkena: Los pobladoren paloelíticos de las cuevas de Aizpitarte hitzaldia Joseba Rios Garaizar, Diego Garate, Olivia Rivero eta Aixa San Emeterioren eskutik. 18:30ean Xenpelar Etxean.\nHilak 25, asteazkena: El arte paleolítico de las cuevas de Aizpitarte hitzaldia Diego Garate Maidagan, Olivia Rivero eta Joseba Rios Garaizarren eskutik. 18:30ean Xenpelar Etxean.\nOiartzungo Herri Artxiboaren proiektua au ...


Saratxoko A-625 errepidearen obretarako bisitak astelehenean irekiko du aste legegilea Araban - www.jjggalava.eus\nnull Saratxoko A-625 errepidearen obretarako bisitak astelehenean irekiko du aste legegilea Araban\nSaratxoko A-625 errepidearen obretarako bisitak astelehenean irekiko du aste legegilea Araban\n2022 mar. 18\nAsteazkenean egitekoa den osoko bilkuraren ondoren, ostegunean Gizarte Ongizateko batzordea bilduko da Arabako Legebiltzarraren egoitzan\nArabako legegintza-astea astelehen goizean hasiko da, Bide Azpiegituretako eta Mugikortasuneko batzordeko kideek A-625 errepide birmoldatu berria (Saratxoko saihesbidea izenarekin ezagutzen dena) bisitatuko baitute.\nForu Ganberan ohikoa denez, asteartean Mahaiaren eta Bozeramaileen Batzordearen asteroko bileren txanda iritsiko da. Bilera horietan, besteak beste, martxoaren 30ean, asteazkenean, ospatuko den hurrengo osoko bilkuraren gai-zerrenda erabakiko da.\nHurrengo egunean, Arabako Parlamentuko osoko bilkuren aretoan, Probintziako Etxe-Jauregian, beste osoko bilkura bat egingo da. Horretan, prokuradoreek bost mozio eztabaidatuko dituzte, batzarkide-taldeek aurkeztutakoak. EH Bilduk Eliza katolikoak eta Espainiako Gobernuak immatrikulatutako ondasunei buruz sinatutako akordioari buruzko eztabaida proposatuko du, baita Gasteizko Santiago Ospitaleko larrialdi zerbitzua mantentzeari buruzkoa ere. Gai horri helduko dio, halaber, Arabako Popularrak taldeak aurkeztutako mozioak. Elkarrekin Arabak (Podemos-Ezker Anitza-Equo), bestalde, Lurralde Historikoan bi zentral hidroelektriko itzulgarri jartzeko proiektua atzera botatzea eramango du osoko bilkurara, eta Osasun Mentaleko Foru Plana diseinatzea eta abian jartzea ere.\nOstegunean, Gizarte Ongizateko batzordea bilduko da Arabako Batzar Nagusien egoitzan, lehenik eta behin Emilio Sola Gizarte Politiketako foru diputatuaren hiru agerraldi hartzeko, batetik, gaixotasun mentala duten eta Diru-sarrerak Bermatzeko Errentatik kanpo dauden pertsonek bizi duten egoera larria arintzeko egiten ari den kudeaketak azaltzeko, bestetik, Aguraingo Foru Egoitzako langileen falta-egoera aztertzeko eta, azkenik, 2021-2026 Adikzioen Prebentzio Komunitariorako Foru Plana aurkezteko. Ondoren, Apdemako Enpresa Batzordeko ordezkariek ere agerraldia egingo dute batzordearen aurrean, zuzendaritzarekin aurreakordioa sinatu ondoren lan-egoera zein den eta Arabako Foru Aldundiak igoera hori bere gain hartu ez duelako aplikatzeko ezintasuna azaltzeko. Bilkura amaitzeko, EH Bildu batzarkide taldeak aurkeztutako mozioa eztabaidatuko dute. Mozio horren bidez, Arabako egoitza guztiei buruzko informazio gardena biltzen duen katalogo bat egiteko eskatu nahi zaio Foru Aldundiari.\nAstea amaitzeko, ostiralean Nekazaritza batzordeak Arabako Errioxako Upeltegien Elkartearen Distock Food ardoaren banaketa zentroa bisitatuko du.


6.- Zuriabeltzez 08-12-21 (hastapenak gogorarazten) – 35 orrialdea – Halabedi\nHalabedi > Podcast-ak > Musika > 6.- Zuriabeltzez 08-12-21 (hastapenak gogorarazten)\nZuria Beltzez: 6.- Zuriabeltzez 08-12-21 (hastapenak gogorarazten)\nabendua 16, 2013 Zuria Beltzez 0\nIrratsaio berririk egin ezean, hasierakoak berreskuratzeko joera izaten dugu. Kasu honetan 6. programa entzuteko aukera ematen dizuegu. Esataria hasiberria zela nabaria da, abestien aukeraketa fina den bezainbeste. Espero gustokoa izatea! Egun horretako abestien lista:\n0- Jean Jacques Perrey – E.V.A. 1- Jack Mcvea & his Orchestra – Let’s ride ride ride 2- Young Jessie – Hit, git & split 3- B B King – Chains and things 4- Little Richard – Slippin’ & slidin’ 5- Yvonne Fair – Say yeah yeah 6- Sly & the Family Stone – Soul clappin’ 7- Bobby Patterson – This funky world is a ghetto 8- Harvey Scales – What’s good for you (don’t have to be good to you) 9- Manu Dibango – African battle 10- Huge Masekela – Djambo 11- Jack Costanzo & Gerry Woo – Jive samba 12- Os Novos Baianos – Tinindo trincando 13- Gilberto Gil – Aquel abraço 14- The Gladiators – Sweet soul music 15- Marcia Griffiths – Tell me now 16- Al Barry & the Cimarrons – Morning sun\n← La Malet (a)fonica Saio 2.11 15/12/2013\nUhintifada 165: Crónica desde Haifa de la victoria contra el plan Prawer →


Argia :: Euskara hutsezko emisioa helburu\nKomunikazioaEuskarazko hedabideakEuskalerria IrratiaHekimenBerriaBarrenHamaika telebistaXaloaAiurriAntxeta irratiaEuskal irratiak\nTermometroa Hala Bediren egitasmoa Euskara hutsezko emisioa helburu\nHedabide asko kinka larrian direnean, asmo berri bat sortu da Arabako hiriburuan. Orain ele bitan diharduen Gasteizko Hala Bedik euskara hutsean hasi nahi du bigarren emisioa.\nIragan otsailean, 34 irrati lizentzia adjudikatzeko lehiaketaren oinarriak aurkeztu zituen Eusko Jaurlaritzak. Haietarik herena euskarazkoak izango dira. Horretan, Gasteizko Hala Bedi irrati libreak bi lizentzia lortu nahi ditu, bata euskaraz hasiko duen emisioarentzat nahiko luke; gaztelaniazkoarentzat, berriz, bestea. Egitasmoaren arduradunek –irratiaren batzarreko kideek–, azaldu digutenez, lehendik dator asmoa: “Hala Bedi irratian euskara hutsezko emisioa sortzeko ideia ez da berria, duela hamar bat urte ere kolektiboak aipatu zuen. Arrazoiak agerikoak dira: Araban sekulako hutsunea daukagu. Ez dago euskaraz eta bertan ekoizten den irratirik, Aiaraldeko esperientzia izan ezik, hau da, Uhinak irratia. Hala Bedin nolabaiteko erantzukizuna ere sentitzen genuen”. Gogo hori areagotu baino ez da egin Jaurlaritzak lizentzia berriak banatzeko lehiaketa abiarazi duenean.\nEgitasmoa definitzen ari dira oraindik, nahiz eta orain artean Hala Bedik erakutsi duen bidetik joko duten: “Autogestioa eta asanblada izango ditu oinarri, eta jendearen parte-hartzeari esker joango da indartzen. Gasteizen horrelako egitasmo bati ekiteko aukera eta baliabideak dituen bakarrenetakoak gara, eta horregatik hartu genuen erabakia”.\nHala Bedi euskaraz\nEle bitan jardun du orain arte Hala Bedik, %40 euskaraz, gainerakoa gaztelaniaz. Proportzio horri eutsirik ere, ordea, euskara hutsezko bigarren emisioa dute helburu. Ez dira hutsetik abiatuko, dena den: “Azken urteotan aurrera egin du Hala Bedi irratiak euskarazko produkzioan. Bera da Araban euskarazko ekoizpen propioa daukan irrati bakarrenetakoa. Horra, esaterako, arratsaldeko ‘Zebrabidea’ saioa, hiru ordu irauten duen magazina”. Baina ez da adibide bakarra. “Denetariko irratsaioak sortu dira euskaraz azken urteotan, eta barrura begira ere nabarmena da euskarak egin duen bidea, duela urte batzuetatik hona. Emisio elebidunak bere bidea egingo du, bai, eta gero eta euskara gehiago sartzea litzateke naturalena; hori da gure asmoa, behintzat”. Hala ere, euskara hutsezkoa dute xede berri: “Gure irratiarentzat inflexio puntu bat da erabaki hau, ezinbestean”.\n�Azken urteotan aurrera egin du Hala Bedi irratiak euskarazko produkzioan. Bera da Araban euskarazko ekoizpen propioa daukan irrati bakarrenetakoa� Hala Bediko arduradunak\nAsmoa plazaratu dute, eta abian da laguntza biltzeko kanpaina ere. Leloa ere badu: Geureak eta bi ematera goaz. “Lehen helburua jendeak proiektu berria ezagutzea izango da. Bigarren urratsa, bazkide berriak egitea, aurrerantzean bi irrati baten prezioan izango dutela aldarrikatuz”. Hirugarren helburua izango da garrantzizkoena: “Datorren urteari begira, emisioarekin hastea. Badakigu lan egin beharko dugula proiektua aurrera ateratzeko behar ditugun bazkide guztiak lortzeko, eta egitasmoa indartzeko jendeak parte har dezan ere saiatu beharko dugula, baina ez dago beste aukerarik. Jendeak euskarazko irrati baten beharra ikusten duen neurrian beraien laguntza ematea nahi genuke eta horretarako gure asmoen berri eman beharko diegu Arabako biztanleei”. Erakundeek lagunduko duten ikuskizun da. Hala Bedik, bestalde, ez du nortasun zeinurik galdu nahi. “Guretzat autogestioa oinarrizkoa da. Etorkizunean erakunde publikoetatik diru-laguntzak hartzea ez da guztiz baztertzen, ez gara dogmatikoak horretan, baina momentuz ez dugu bide hori hartuko eta argi daukagu gure diru baliabideak inoiz ez direla erakunde publiko edo pribatuen diru-laguntzen eskuetan egongo”.\nKrisi aroan baitezpadakoa da biziraupen ekonomikoa. Hedabide asko kolokan den garaian, isildu den sasoian, gorago jaso nahi du bere burua Hala Bedik. “Gure biziraupena erakunde publiko eta pribatuen eskuetan ez dagoen neurrian, lasai gaude. Autogestioak horixe erakutsi digu, lortu beharrekoa geure kabuz lortu beharko dugula, horretarako ditugun baliabideak aprobetxatzen”. Ahal denean, dena; ezin denean, ahal dena: “Aukera dagoenean indar egiten eta ezin denean, berriz, daukazunarekin konformatzen. Asko esatea da beharbada, baina datozen urteetan autogestioa eta ‘do it yourself’ filosofia pil-pilean egongo direla esango genuke”. Kritika hitzik ere badute erakundeekiko morrontzaren inguruan. “Azken urteetan proiektu gehiegi jarri dira instituzioen momentuko borondatearen esku, eta horrek baditu arriskuak. Guk jendarteak babesa ematen digun neurrian egingo dugu aurrera. Maiz errepikatzen da, eta balioa galdu duen zerbait ere bada, baina gure bazkiderik gabe Hala Bedik ez dauka zentzurik, beraiek dira benetan irrati honen arima”.\nInoiz esan dutenez, “freskoa, hurbilekoa, zirikatzailea eta gustu eta adin guztietarakoa” nahiko lukete Hala Bedi, hala oraingo ele bikoa, nola euskara hutsezkoa. Eta lanean ari dira, hori horrela izan dadin. Lehenik eta behin, prestaketa lanak egingo dituzte uda atarian. “Ekainaren hasieran tailerrak egingo ditugu nahi duen guztiarentzat. Unibertsitatean egingo den hitzaldi batekin hasiko dira tailerrak eta hiru egunez ariko gara irratia egitea zer den ikasten. Zerbait dinamikoa eta parte hartzailea izango da. Tailer hauetatik etorkizuneko proiektuan parte hartuko duen jendea ateratzea espero dugu. Datorren ikasturtean ere egingo ditugu beste tailer batzuk, denon artean proiektua zehazteko eta edukiz betetzeko”.\nHala Bedik irrati modu jakin bat egiten duela erakutsi du orain arteko ibilian eta, ageriko denez, horrixe eutsiko dio euskarazko emisioan ere. “Guretzat oso garrantzitsua da Gasteizko elkarteek beraien ahotsa edukitzea gure irratian. Beste komunikabideetan entzuten ez diren edo isilarazten diren gizarte eragileek eta kolektiboek beraien lekua izango dute euskarazko irratian. Horrekin batera, beste irrati batzuetan entzuten ez diren musika taldeak zein beste irratietan lantzen ez diren gaien inguruko saioekin osatu nahi genuke programazioa”. Zehazteko moduan dira asmoa, gainera. Dena ez da gaurkotasuna izango: “Aisialdia, sexua, bidaiak, sukaldaritza... jendearekin hitz egin beharko da lehenengo eta gero pausoz pauso aurrera egin. Martxan jarri ahala, aliantza berriak sortuz joango dira, hori seguru”. Aliantza horietan, Arrosa irrati sarea dute lehenengo lagun, hau da, Euskal Herri osoko hainbat irrati biltzen dituena. Herri eta eskualde mailakoak, gehienak. “Bai, garrantzi berezia ematen diogu Arrosa irrati sareari, horrek eman dezakeenari. Bertan elkartzen garen Euskal Herriko irratien artean, pauso berriak eman beharko ditugula aurreikusten dugu”.


Informazio eta Komunikazio prozesuak\nOinarrizko hezkuntza amaitzen duen ikasleak konpetentzia digitala eta mediatikoa eduki behar du, hau da, egungo herritarrek eskatzen duten alfabetizazio edo trebakuntza funtzional osoa. Hori ez da ebaluatzen baliabide horiek zenbat eta zenbateko maiztasunez erabiltzen diren neurtuta, baizik eta bizitzaren eremu eta egoeretan egoki, ganoraz eta arduraz aplikatzen diren ikusita. Hori agerian geratzen da bai zeregin bat diseinatzean eta planifikatzean –informazioa biltzea, balioestea eta antolatzea, jakintza bihurtzeko– bai ekoizpen digital multimediak sortzean (banaka edo taldeka). Horrek guztiak ezin du ahaztu emaitzak komunikatzea eta partekatzea, sare sozialetan eta digitaletan parte aktiboa hartuz, hala baitagokio biztanleria digital konektatu bati, erkidegoan ikasi eta hazten denari. Oinarrizko Hezkuntza amaitzean, ikasle guztiek eduki behar dute PLE delakoa (Norberaren Ikaskuntza Ingurunea), hau da, norberak erabiltzen dugun tresna, zerbitzu eta konexioen multzoa, konpetentzia berriak eskuratzearekin lotutako helburuak lortzeko eta bizian zehar ikasteko.\na) Aro digitaleko ikaskuntzak eta irakaskuntzak problema eta proiektu errealak aurkezten dituzte, eta ikasleak laneko planak antolatu eta beharrezko lanak egin behar ditu, ados jarri eta haiei behar bezala erantzuteko;\nb) banakako ikaskuntzaz haratago, egungo paradigmak elkarlanean ikasarazten du, bai ikasgelan bai Internetez;\nc) azkenik, ikasgela ireki eta zabaldu horretan, irakaslearen lana gehiago da jarduerak antolatzea eta ikuskatzea, informazioaren igorle huts izan gabe.


Amstel Gold Race lasterketa, futbola eta pilota, zuzenean, apirilak 17 eta 18an | EITB telebista\nAmstel Gold Race lasterketa, futbola eta pilota, asteburuan, zuzenean\nHorrez gain, "Helmuga" saioan Sebastian Perez Latigo boxeolari errenteriarra hartuko dute protagonista.\nAmstel Gold Race lasterketako irudia. EITB Media\nZuzeneko kirol emankizunak izango dira asteburuko kirol eskaintzaren ardatz ETB1en eta eitb.eus-en.\nHasteko, larunbatean, 15:45ean, Bigarren B Mailako Athletic B vs Logroñés partida eskainiko da, eta segidan, Iruñeko pilota jaialdia. Bertako partida nagusia Bibitako Txapelketako finalerdietako ligaxkako Elezkano II-Zabaleta / Altuna III-Mariezkurrena II izango da. Aurrez, Bengoetxea VI-Larunbe eta Arteaga II-Rezusta bikoteak izango dira nor baino nor gehiago.\nIgandean, ohi denez, "Helmuga" saioa izango dugu abiapuntu, 11:30ean. Aste honetako protagonista nagusia Sebastian Perez Latigo, 25 urteko boxeolari errenteriarra, izango da. Bere aita, Sebastian Perez, du entrenatzaile. Ibilbide loriatsua egin du orain arte boxeoan. Aita-semeek boxeoa dute bizitzeko modu. Bestalde, Basque Teamek Tokioko Joko Olinpikoei begira egindako erreportaje sortaren bigarren atala surfistei eskainiko diete: Aritz Aranburu, Nadia Erostarbe, Garazi Sanchez, Andy Criere, Ariane Ochoa, Leticia Canales eta Aitor Francesena.\n12:00etan Emakumeen Bigarren Mailako Alavés vs At. Madrid B izango dugu ikusgai, eta 15:00etan, Amstel Gold Race txirrindularitza proba.\n17:30ean "ETB Kantxa" saioa hasiko da Logroñoko Adarraga pilotalekutik. Dario-Ruiz / Egiguren V-Tolosa norgehiagokak zabalduko du jaialdia eta, jarraian txapelketako Ezkurdia-L. Galartza / Peña II-Albisu jokatuko da.\nEmakumeen kirola azken ordukoa\nFutboleko Bigarren B Maila\nFutbol albisteak 2021


Euskal emakumeak XX. mendean: estrategiak, bizi-ereduak eta ekarpenak. :: ikasi :: Udako Euskal Unibertsitatea\nEuskal emakumeak XX. mendean: estrategiak, bizi-ereduak eta ekarpenak.\nUdako Ikastaroak :: Historia, Soziologia\nAmaiera-data: 2013(e)ko uztailaren 11a\nIazko “Euskal emakumeen historia osatzen” ikastaroari jarraiki, urte honetan emakumeek Euskal Herriaren historia hurbilari egindako ekarpenean sakondu nahi dugu. Honetarako XX. mendeko Euskal Herrian zentratuko gara emakumeek garatutako estrategiak, bizi ereduak, lanak eta ekarpenak hobeto ezagutu eta aldaketa nagusiak aztertzeko. Izan ere, aldaketa horiek eragin handia izan baitu Euskal Herrian eta, beraz, bertako emakumeen bizi moduan. Aldi berean, gure historia hurbilean emakumeek hainbat arlotan egindako ekarpenak, garatutako borrokak eta eragindako aldaketak aztertzeak sexu-zapalkuntzaren zergatiak eta nolakotasunak ulertzen lagundu gaitzake.\nIkastaroa hau GITE-IPESekin elkarlanean antolatu da.\nMila Amurrio Velez\nSoziologian eta Zientzia Politikoan doktorea. UPV/EHUko irakaslea eta ikerlaria. UEUkidea.\nHaizea Belza Fernandez\nKazetaria. Bilgune Feministako kidea eta ikerlaria (espetxea eta bikote harremanez ikertzen dihardu).\nEmazteek Diote taldeko kidea.\nOiane Valero Belasko\nHistorialaria eta ikerlaria.\nEuskal Herriko emakumeek gure historia hurbilean garatu dituzten borrokak, jendarteari egindako ekarpenak eta orokorrean bizimodu duina garatzeko erabili izan dituzten estrategiak aztertzea eta azalaraztea.\nIkuspegi feministatik Euskal Herriaren historia osatzeari eta zabaltzeari egin dakioken ekarpena aztertzea, euskal feminismoaren teorizazioan sakonduz.\nHistoria eta ikuspegi feministaren uztarketa\nEmakumeak eta lana, aldaketa nagusiak: industrializazioa, gerrak eta gerraosteak, lan merkaturatzea... Sexuen arteko lana banaketaren zergatiak eta ezaugarriak Euskal XX. mendean.\nEmakumeen parte hartze sozio-politikoa XX. mendean: oinarrizko eskubideak, esku-hartzea gerratan eta gerraostean, ekarpena euskal erresistentzian, esku-hartzea erakunde eta herri mugimenduetan, feminismoa…\nEmakumeen gaineko adierazleak XX. mendeko Euskal Herrian: balio eta ideologia patriarkarra, estereotipoak, emakume eta gizon ereduak, diskurtsoen azterketa…\nEuskal Herrian garatu diren feminismoen inguruko gogoeta\nBi metodologia uztartuko dira hausnarketa eta eztabaida kolektiboa bermatzeko helburuarekin.\nBatetik, gai batzuetan hizlaria/adituak bere ikerketa-lanetik abiatuta hurbilketa/sintesi saiakera bat egitea eskatuko zaio (ordubete), ondoren parte-hartzaileen ekarpenak eta iritziak jasoko ditugu lanaren gaineko azterketa kolektiboa egiteko.\nBeste gai batzuk solasaldi-eztabaidaren bitartez landuko ditugu: adituek hausnarketarako gakoak aurkeztu eta talde handian eztabaidatu. Ondoren talde txikietan bildu ondorioak eta sintesia ateratzeko.\nEuskal Herriaren historia emakumeen ikuspegitik lantzeko interesa duten ikasle, irakasle, ikerlari eta orohar edozein pertsonari.\nHistoria eta ikuspegi feminista.\nEmakumeen lan eta bizi baldintzak: aldaketa nagusiak.\nMahai ingurua: Emakumeen parte hartze sozio-politikoa eta borrokak.\nIdeologia patriarkarraren hedapena vs. emakume eredu anitzak.\nEmazteak eta ekologia, feminismoa eta ekologia.\nMahai ingurua: Euskal Feminismoa: zapalkuntza hirukoitzaren teorizazioan sakonduz.\nbaiona, udako ikastaroak, emakumeak, emakumeen historia, feminismoa